CELEX: 32015R2462
Language: da
Date: 2015-10-30 00:00:00
Title: Kommissionens delegerede forordning (EU) 2015/2462 af 30. oktober 2015 om ændring af delegeret forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget

29.12.2015   
            
            
               DA
            
            
               Den Europæiske Unions Tidende
            
            
               L 342/7
            
         KOMMISSIONENS DELEGEREDE FORORDNING (EU) 2015/2462
   af 30. oktober 2015
   om ændring af delegeret forordning (EU) nr. 1268/2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (1), særlig artikel 58, 60, 101, 103, 104, 104a, 105, 106, 107, 108, 110, 111, 112, 113, 115, 116, 117, 118, 119, 124, 131, 138, 139, 190, 191, 204 og 209, og
   ud fra følgende betragtninger:
   
               (1)
            
            
               Forordning (EU, Euratom) nr. 966/2012 er ændret ved Europa-Parlamentets og Rådets forordning (EU, Euratom) 2015/1929 (2) med henblik på at tilpasse den til Europa-Parlamentets og Rådets ændrede direktiv 2014/24/EU om offentlige udbud (3) og Europa-Parlamentets og Rådets ændrede direktiv 2014/23/EU (4) om tildeling af koncessionskontrakter samt med henblik på at styrke beskyttelsen af Unionens budget. Det er derfor nødvendigt at ændre Kommissionens delegerede forordning (EU) nr. 1268/2012 (5) om gennemførelsesbestemmelser til forordning (EU, Euratom) nr. 966/2012.
            
         
               (2)
            
            
               I henhold til artikel 290 i traktaten om Den Europæiske Unions funktionsmåde (i det følgende benævnt »TEUF«) kan Kommissionen i en lovgivningsmæssig retsakt kun få delegeret beføjelse til at vedtage ikke-lovgivningsmæssige retsakter, der supplerer eller ændrer visse ikke-væsentlige bestemmelser i den lovgivningsmæssige retsakt.
            
         
               (3)
            
            
               Det er nødvendigt at tilpasse indholdet af delegationsaftaler med enheder, der får overdraget budgetgennemførelsen ved indirekte forvaltning med de udvidede forpligtelser, der er indført ved forordning (EU, Euratom) nr. 966/2012, om at meddele og pålægge administrative sanktioner for økonomiske aktører i tilfælde af uregelmæssigheder og svig.
            
         
               (4)
            
            
               Sidestillingen af nonprofitorganisationer med internationale organisationer, der gør det muligt at anvende de relevante regler om indirekte forvaltning, bør begrænses og være underlagt visse betingelser. Der bør derfor fastlægges procedurer herfor og fastsættes kriterier, der skal anvendes ved en sådan sidestilling.
            
         
               (5)
            
            
               Af hensyn til klarhed og konsistens er det nødvendigt at tilføje nye definitioner og foretage en række tekniske præciseringer, for at sikre at terminologien i delegeret forordning (EU) nr. 1268/2012 så vidt mulig er i overensstemmelse med terminologien i direktiv 2014/23/EU og 2014/24/EU.
            
         
               (6)
            
            
               Udbudsprocedurer bør offentliggøres i Den Europæiske Unions Tidende med henblik på at følge bestemmelserne om bekendtgørelser i direktiv 2014/24/EU, og med henblik på at disse bekendtgørelser videregives ved hjælp af elektroniske kommunikationsmidler. Eftersom disse bekendtgørelser skal offentliggøres på alle EU-sprog, er det nødvendigt at tilpasse fristen for modtagelse af tilbud ved at forlænge den frist mellem afsendelse og offentliggørelse på EU-plan, der er fastsat i direktiv 2014/24/EU.
            
         
               (7)
            
            
               Offentliggørelsen af tildelingen af kontrakter, der ikke er omfattet af direktiv 2014/24/EU, bør forenkles, og denne offentliggørelse bør først og fremmest ske på de ordregivende myndigheders websted frem for i Den Europæiske Unions Tidende, sådan som det er tilfældet med forudgående offentliggørelse.
            
         
               (8)
            
            
               Konkurrenceudbud med forhandling bør være standardprocedure og erstatte udbud med forhandling med forudgående offentliggørelse, der er anvendt tidligere. Den årlige rapportering om ekstraordinære procedurer bør derfor begrænses til udbud med forhandling uden forudgående offentliggørelse.
            
         
               (9)
            
            
               Det bør sikres, at innovationspartnerskab kun anvendes, når det ønskede produkt ikke findes på markedet. Det bør derfor fastsættes, at det er nødvendigt at gennemføre indledende markedsundersøgelser, inden der anvendes innovationspartnerskab.
            
         
               (10)
            
            
               Der bør fastsættes bestemmelser for alle tænkelige indkøb, herunder indkøb der ikke er omfattet af direktiv 2014/24/EU. Udbud med forhandling bør derfor anvendes uden forudgående offentliggørelse i forbindelse med sådanne indkøb, herunder indkøb af visse juridiske tjenesteydelser, visse kategorier af finansielle tjenesteydelser, lån og offentlige kommunikationsnet.
            
         
               (11)
            
            
               Internationale organisationer kan agere økonomisk aktør og levere tjenesteydelser, og der bør derfor fastsættes bestemmelser om deres eventuelle deltagelse i udbudsprocedurer. Der bør også fastsættes bestemmelser om muligheden for at anvende udbud med forhandling uden forudgående offentliggørelse for så vidt angår internationale organisationer, der i henhold til deres statut eller stiftelsesakt ikke må deltage i konkurrenceudbud. Den resulterende kontrakt bør tilpasses for så vidt angår gældende lov og jurisdiktion.
            
         
               (12)
            
            
               Af hensyn til harmonisering og behovet for forenkling bør standardprocedurerne for offentlige udbud også finde anvendelse på koncessionskontrakter, herunder konkurrenceudbud med forhandling. Dette vil imødekomme kravene i direktiv 2014/23/EU om koncessionskontrakter, der fastsætter bestemmelser om forudgående og efterfølgende offentliggørelse. Beløbsgrænserne for koncessionskontrakter om tjenesteydelser bør derfor bringes på linje med beløbsgrænserne for tjenesteydelseskontrakter.
            
         
               (13)
            
            
               Af hensyn til harmonisering og behovet for forenkling bør standardprocedurerne for offentlige udbud også finde anvendelse på indkøb, der er omfattet af den lempelige ordning i direktiv 2014/24/EU, herunder konkurrenceudbud med forhandling. Beløbsgrænserne for indkøb, der er omfattet af den lempelige ordning, bør derfor bringes på linje med beløbsgrænserne for tjenesteydelseskontrakter.
            
         
               (14)
            
            
               Af klarheds- og forenklingshensyn bør varigheden af en indkaldelse af interessetilkendegivelser og den frist, inden hvilken ansøgninger om deltagelse skal modtages, bringes på linje med varigheden og fristen for det dynamiske indkøbssystem, eftersom disse systemer er meget ens på alle andre områder.
            
         
               (15)
            
            
               Ud fra et ønske om administrativ forenkling og for at fremme små og mellemstore virksomheder bør der fastsættes bestemmelser om udbud med forhandling for kontrakter med mellemstor værdi.
            
         
               (16)
            
            
               Visse bestemmelser bør tilpasses med henblik på at fremme brugen af elektroniske udbudsprocedurer, herunder elektronisk afgivelse af tilbud. Navnlig bør udbudsdokumenterne, herunder de komplette udbudsbetingelser, undtaget i behørigt begrundede tilfælde, gøres elektronisk tilgængelige fra procedurens start, herunder i forbindelse med procedurer i to faser. Derudover bør resultatet af udbuddet meddeles elektronisk, og tilbudsgivere og ansøgere bør indvillige i at modtage meddelelse på denne måde, når de afgiver deres tilbud eller indsender deres ansøgning om deltagelse, og bør således oplyse en gyldig e-mailadresse til dette formål.
            
         
               (17)
            
            
               Kontrahenterne skal overholde gældende forpligtelser inden for miljø-, social- og arbejdsmarkedslovgivning.
            
         
               (18)
            
            
               De ordregivende myndigheder bør acceptere det fælles europæiske udbudsdokument (ESPD) som omhandlet i direktiv 2014/24/EU i forbindelse med udelukkelses- og udvælgelseskriterierne som standarderklæring, alternativt en erklæring på tro og love. De bør kun kræve supplerende dokumenter fra den valgte tilbudsgiver og kun i særlige tilfælde fra alle tilbudsgivere eller ansøgere.
            
         
               (19)
            
            
               Med henblik på at databasen for systemet for tidlig opdagelse og udelukkelse fungerer efter hensigten, bør der fastsættes regler for adgangen til oplysningerne i databasen og videregivelse heraf.
            
         
               (20)
            
            
               Af forenklingshensyn og med henblik på at mindske de administrative byrder bør det allerede eksisterende IT-baserede informationssystem, som Kommissionen anvender til indberetning af svig og uregelmæssigheder, i overensstemmelse med de sektorspecifikke regler, anvendes med henblik på tidlig opdagelse og udelukkelse.
            
         
               (21)
            
            
               Der bør fastsættes nærmere regler om organisation og sammensætning af det panel, der oprettes med henblik på at sikre, at systemet til pålæggelse af administrative sanktioner er effektivt og konsekvent.
            
         
               (22)
            
            
               Der bør i udbudsdokumenterne fastsættes udvælgelseskriterier for både en enkelt økonomisk aktør og en gruppe økonomiske aktører, samtidig med at proportionalitetsprincippet sikres på lige fod med ikke-forskelsbehandling.
            
         
               (23)
            
            
               Af hensyn til retssikkerheden er det nødvendigt at præcisere, at udvælgelseskriterierne udelukkende er knyttet til evalueringen af ansøgere eller tilbudsgivere, og at tildelingskriterierne udelukkende er knyttet til evalueringen af tilbuddene. Navnlig bør kvalifikationerne og erfaringerne hos de medarbejdere, der er udpeget til at udføre den pågældende kontrakt, kun anvendes som udvælgelseskriterium og ikke som tildelingskriterium, eftersom dette vil medføre risiko for overlap og dobbeltevaluering af samme element. Desuden kan alle ændringer i staben af medarbejdere, der er udpeget til at udføre den pågældende kontrakt, selv når ændringen er behørigt begrundet i sygdom eller en ændret stillingsbetegnelse, skabe tvivl om de betingelser, på hvilke kontrakten blev tildelt, og dermed skabe juridisk usikkerhed.
            
         
               (24)
            
            
               Med henblik på forenkling bør der skabes forbindelse mellem kravene til åbnings- og evalueringsudvalgene og den anvisningsberettigedes risikovurderingsniveau.
            
         
               (25)
            
            
               Når de modtager meddelelse om resultatet af et udbud, bør ansøgere og tilbudsgivere oplyses om grundlaget for afgørelsen og modtage en detaljeret begrundelse herfor, der bygger på indholdet af evalueringsrapporten.
            
         
               (26)
            
            
               Der bør gives mulighed for at kræve en opfyldelsesgaranti i forbindelse med bygge- og anlægsarbejder, varer og komplekse tjenesteydelser med henblik på at garantere overholdelse af de væsentligste kontraktlige forpligtelser og sikre, at kontrakten udføres korrekt. Der bør også gives mulighed for at kræve sikkerhed for korrekt opfyldelse, der dækker kontraktperioden, i overensstemmelse med sædvanen i disse sektorer.
            
         
               (27)
            
            
               Det bør være muligt for visse administrative enheder at fungere som indkøbscentral i forbindelse med engrosindkøb eller centraliseret indkøb.
            
         
               (28)
            
            
               Anvendelsen af ændringen af fristen mellem afsendelse og offentliggørelse af en meddelelse i Den Europæiske Unions Tidende bør udsættes med henblik på at tilpasse det system, der anvendes til oversættelse af meddelelser.
            
         
               (29)
            
            
               Anvendelsen af bestemmelsen om tilgængeligheden af de oplysninger om svig og uregelmæssigheder, der er indeholdt i det IT-baserede informationssystem, som Kommissionen anvender (systemet til indberetning af uregelmæssigheder), gennem databasen for systemet for tidlig opdagelse og udelukkelse bør udsættes, indtil databasen kan modtage disse oplysninger.
            
         
               (30)
            
            
               Denne forordning bør træde i kraft dagen efter offentliggørelsen i Den Europæiske Unions Tidende for at sikre, at den vil kunne finde anvendelse fra regnskabsårets begyndelse —
            
         VEDTAGET DENNE FORORDNING:
   Artikel 1
   I delegeret forordning (EU) nr. 1268/2012 foretages følgende ændringer:
   
               1)
            
            
               I artikel 32 affattes stk. 1, første afsnit, den indledende tekst, således:
               »Handlinger, der kan medføre en interessekonflikt i den betydning, hvori udtrykket anvendes i finansforordningens artikel 57, stk. 2, kan, uden at dette berører deres klassificering som ulovlige aktiviteter i henhold til artikel 106, stk. 1, litra d), i finansforordningen blandt andet bestå i:«.
            
         
               2)
            
            
               Overskriften til artikel 40 affattes således:
               »Artikel 40
               Indholdet i den aftale, hvorved budgetgennemførelsesopgaver overdrages til enheder eller personer
               (Finansforordningens artikel 60, stk. 3, og artikel 61, stk. 3)«.
            
         
               3)
            
            
               Artikel 40, litra f), affattes således:
               
                           »f)
                        
                        
                           regler, der sætter enheden eller personen i stand til at udelukke økonomiske aktører, som befinder sig i en af de situationer, der er omhandlet i finansforordningens artikel 106, stk. 1, litra d) og f), og artikel 107, litra b), fra deltagelsen i udbudsprocedurer, tilskudsprocedurer eller procedurer for tildeling af priser eller fra tildelingen af indkøbskontrakter, tilskud eller priser, og regler, der sætter enheden eller personen i stand til at pålægge disse økonomiske aktører en økonomisk sanktion«
                        
                     
         
               4)
            
            
               Artikel 40, litra h), nr. i), affattes således:
               
                           »h)
                        
                        
                           bestemmelser vedrørende:
                           
                                       i)
                                    
                                    
                                       den bemyndigede enheds forpligtelse til omgående at underrette Kommissionen om ethvert tilfælde af svig eller uregelmæssigheder som omhandlet i finansforordningens artikel 106, stk. 1, litra d) og f), vedrørende forvaltningen af EU-midlerne og de trufne foranstaltninger«.
                                    
                                 
                     
         
               5)
            
            
               I artikel 40 tilføjes følgende stykker:
               »I det i stk. 1, litra f), omhandlede tilfælde og med henblik på artikel 106, stk. 5, i finansforordningen vurderes et tredjeland at agere passivt, hvis dets nationale lovgivning ikke giver mulighed for at udelukke en økonomisk aktør fra alle EU-finansierede tildelingsprocedurer i henhold til finansforordningens artikel 106. Det angives i delegationsaftalerne, om et tredjeland vurderes at agere passivt.
               Med henblik på stk. 1, litra h), nr. i), og for så vidt angår tredjelande og internationale organisationer, præciserer de omhandlede bestemmelser, hvornår tredjelandet og den internationale organisation skal forebygge, opdage, korrigere og underrette om uregelmæssigheder og svig i overensstemmelse med artikel 60, stk. 3, i finansforordningen.«
            
         
               6)
            
            
               Artikel 43 affattes således:
               »Artikel 43
               Specifikke bestemmelser om indirekte forvaltning med inddragelse af internationale organisationer
               (Finansforordningens artikel 58, stk. 1, litra c) nr. ii), og artikel 188)
               1.   De internationale organisationer, der er omhandlet i finansforordningens artikel 58, stk. 1, litra c), nr. ii), er internationale offentligretlige organisationer, der er oprettet ved internationale aftaler, og særagenturer, som disse har oprettet.
               De aftaler, der er omhandlet i første afsnit, fremsendes til den ansvarlige anvisningsberettigede med henblik på den forudgående vurdering, der er omhandlet i artikel 39, inden Kommissionen overdrager budgetgennemførelsesopgaver.
               2.   Følgende organisationer sidestilles med internationale organisationer:
               
                           a)
                        
                        
                           Den Internationale Røde Kors Komité
                        
                     
                           b)
                        
                        
                           Den Internationale Sammenslutning af Røde Kors og Røde Halvmåne Selskaber.
                        
                     3.   Kommissionen kan træffe en behørigt begrundet afgørelse om sidestilling af nonprofitorganisationer med internationale organisationer, under forudsætning af at organisationen opfylder følgende betingelser:
               
                           a)
                        
                        
                           den har status som juridisk person og selvstændige styreorganer
                        
                     
                           b)
                        
                        
                           den er oprettet med henblik på udøvelse af specifikke opgaver af generel international interesse
                        
                     
                           c)
                        
                        
                           mindst seks medlemsstater er medlem af den pågældende nonprofitorganisation
                        
                     
                           d)
                        
                        
                           den stiller tilstrækkelige finansielle garantier
                        
                     
                           e)
                        
                        
                           den arbejder med udgangspunkt i en permanent struktur og i overensstemmelse med systemer, regler og procedurer, der kan underlægges en vurdering i henhold til finansforordningens artikel 61, stk. 1.
                        
                     4.   Når Kommissionen gennemfører budgettet ved indirekte forvaltning med internationale organisationer, finder de kontrolaftaler, der indgås med dem, anvendelse.«
            
         
               7)
            
            
               Artikel 53 affattes således:
               »Artikel 53
               Rapport om udbud med forhandling
               (Finansforordningens artikel 66)
               De ved delegation bemyndigede anvisningsberettigede registrerer for hvert regnskabsår de kontrakter, der er indgået efter udbud med forhandling som omhandlet i artikel 134, stk. 1, litra a)-f), og artikel 266 i denne forordning. Hvis andelen af udbud med forhandling set i forhold til antallet af kontrakter indgået af samme ved delegation bemyndigede anvisningsberettigede er steget væsentligt i forhold til tidligere regnskabsår, eller hvis denne andel er betydeligt større end det gennemsnit, der er registreret i institutionen, aflægger den ansvarlige anvisningsberettigede rapport til den pågældende institution og redegør for, hvilke foranstaltninger der i givet fald er truffet for at ændre på denne tendens. Hver institution fremsender en rapport vedrørende udbud med forhandling til Europa-Parlamentet og Rådet. For Kommissionens vedkommende vedlægges denne rapport som bilag til den sammenfatning af årsberetningerne, der er omhandlet i finansforordningens artikel 66, stk. 9.«
            
         
               8)
            
            
               Overskriften til første del, afsnit V, affattes således:
               »AFSNIT V
               
                  OFFENTLIGE UDBUD OG KONCESSIONER«.
               
            
         
               9)
            
            
               I kapitel 1 i afsnit V i første del affattes afdeling 1, 2 og 3 således:
               
                  »Afdeling 1
               
               
                  
                     Anvendelsesområde og tildelingsprincipper
                  
               
               Artikel 121
               Anvendelsesområde og definitioner
               (Finansforordningens artikel 101, stk. 2)
               1.   Ejendomskontrakter vedrører køb, langtidslejemål, brugsret samt leasing eller leje med eller uden forkøbsret af byggegrunde, eksisterende bygninger eller anden fast ejendom.
               2.   Vareindkøbskontrakter vedrører køb, leasing eller leje med eller uden forkøbsret af varer. En vareindkøbskontrakt kan accessorisk omfatte monterings- og installationsarbejde.
               3.   Bygge- og anlægskontrakter vedrører udførelse eller både projektering og udførelse af bygge- og anlægsarbejder eller arbejder vedrørende en af de aktiviteter, der er omhandlet i bilag II til Europa-Parlamentets og Rådets direktiv 2014/24/EU (6), eller udførelse ved et hvilket som helst middel af et bygge- og anlægsarbejde, der svarer til behov præciseret af de ordregivende myndigheder, der har afgørende indflydelse på arbejdets art eller projektering.
               Ved »bygge- og anlægsarbejde« forstås resultatet af et sæt bygge- og anlægsaktiviteter bestemt til i sig selv at udfylde en økonomisk eller teknisk funktion.
               4.   Tjenesteydelseskontrakter vedrører alle de intellektuelle og ikke-intellektuelle tjenesteydelser, der ikke er omfattet af vareindkøbskontrakter, bygge- og anlægskontrakter og ejendomskontrakter.
               5.   I forbindelse med blandede kontrakter, der indeholder elementer af kontrakter vedrørende varer og tjenesteydelser, fastsættes hovedformålet ved hjælp af en sammenligning af værdierne for de pågældende varer eller tjenesteydelser.
               En kontrakt, der omfatter én type udbud (bygge- og anlægsarbejder, varer eller tjenesteydelser), tildeles i overensstemmelse med de bestemmelser, der finder anvendelse på den offentlige kontrakt.
               6.   Alle referencer til nomenklaturer i forbindelse med offentlige udbud er baseret på »det fælles glossar for offentlige kontrakter (CPV)« som er fastsat i Europa-Parlamentets og Rådets forordning (EF) nr. 2195/2002 (7).
               7.   De ordregivende myndigheder må ikke kræve, at en sammenslutning af økonomiske aktører skal have en bestemt retlig form, for at de kan afgive et tilbud eller ansøge om deltagelse, men den valgte sammenslutning kan pålægges at antage en bestemt juridisk form, når den har fået tildelt kontrakten, hvis denne omdannelse er nødvendig for, at kontrakten kan udføres korrekt.
               8.   Al kontakt med kontrahenterne, herunder indgåelsen af kontrakter og alle ændringer af disse, kan ske gennem elektroniske udvekslingssystemer, som er oprettet af de ordregivende myndigheder.
               9.   De elektroniske udvekslingssystemer skal opfylde følgende krav:
               
                           a)
                        
                        
                           kun bemyndigede personer kan få adgang til systemet og til de dokumenter, der sendes gennem det
                        
                     
                           b)
                        
                        
                           kun bemyndigede personer kan elektronisk underskrive eller fremsende et dokument gennem systemet
                        
                     
                           c)
                        
                        
                           bemyndigede personer skal identificeres gennem systemet på veletablerede måder
                        
                     
                           d)
                        
                        
                           tidspunktet og datoen for den elektroniske transaktion skal fastsættes præcis
                        
                     
                           e)
                        
                        
                           dokumenternes integritet skal sikres
                        
                     
                           f)
                        
                        
                           det skal sikres, at dokumenterne er tilgængelige
                        
                     
                           g)
                        
                        
                           i givet fald skal dokumenternes fortrolighed bevares
                        
                     
                           h)
                        
                        
                           det skal sikres, at personoplysninger beskyttes i overensstemmelse med kravene i forordning (EF) nr. 45/2001.
                        
                     10.   Med hensyn til data, som sendes eller modtages gennem et sådant system, gælder der efter loven en formodning om dataenes integritet og nøjagtigheden af den dato og det tidspunkt for afsendelse eller modtagelse af dataene, som systemet angiver.
               Et dokument, som sendes eller meddeles gennem et sådant system, anses for fuldstændig ligestillet med papirudgaven af samme dokument, kan godtages som bevismateriale under retssager og betragtes som en original, og der gælder efter loven en formodning om ægthed og integritet, forudsat at dokumentet ikke indeholder dynamiske elementer, der automatisk kan ændre det.
               De elektroniske underskrifter, der er omhandlet i stk. 9, litra b), har samme retsvirkning som håndskrevne underskrifter.
               Artikel 122
               Rammeaftaler og specifikke kontrakter
               (Finansforordningens artikel 101, stk. 2)
               1.   Rammeaftaler kan højst have en varighed på fire år undtagen i behørigt begrundede tilfælde, hvor navnlig rammeaftalens hovedgenstand gør det berettiget.
               Specifikke kontrakter, der er baseret på rammeaftaler, indgås på de betingelser, der er fastsat i rammeaftalen.
               Ved tildelingen af specifikke kontrakter må parterne ikke foretage væsentlige ændringer i rammeaftalen.
               2.   Når en rammeaftale indgås med en enkelt økonomisk aktør, tildeles specifikke kontrakter på de betingelser, der er fastsat i rammeaftalen.
               I behørigt begrundede tilfælde kan de ordregivende myndigheder skriftligt konsultere kontrahenten og om nødvendigt anmode ham om at komplettere sit bud.
               3.   Når en rammeaftale indgås med flere økonomiske aktører (»rammeaftale med flere kontrahenter«), kan den have form af adskilte kontrakter, som underskrives og indgås på identiske vilkår med hver enkelt kontrahent.
               Tildeling af specifikke kontrakter, der er baseret på rammeaftaler, som er indgået med flere økonomiske aktører, gennemføres på en af følgende måder:
               
                           a)
                        
                        
                           i henhold til de bestemmelser, der er fastsat i rammeaftalen: uden at der iværksættes en fornyet konkurrence, når den fastlægger alle bestemmelser vedrørende udførelsen af de pågældende bygge- og anlægsarbejder, tjenesteydelser og vareleveringer og de objektive betingelser for fastlæggelse af, hvilken af kontrahenterne, der skal udføre dem
                        
                     
                           b)
                        
                        
                           når ikke alle bestemmelser vedrørende levering af bygge- og anlægsarbejder, tjenesteydelser og vareleveringer er fastlagt i rammeaftalen: ved at iværksætte en fornyet konkurrence blandt kontrahenterne i overensstemmelse med stk. 4 og på grundlag af følgende:
                           
                                       i)
                                    
                                    
                                       de samme vilkår, og hvor det er nødvendigt mere præcist formulerede vilkår
                                    
                                 
                                       ii)
                                    
                                    
                                       hvor det er relevant, andre vilkår, som der henvises til i udbudsdokumenterne for rammeaftalen
                                    
                                 
                     
                           c)
                        
                        
                           til dels uden at der iværksættes en fornyet konkurrence i overensstemmelse med litra a), og til dels med iværksættelse af en fornyet konkurrence blandt kontrahenterne i overensstemmelse med litra b), når de ordregivende myndigheder har fastsat denne mulighed i udbudsdokumenterne for rammeaftalen.
                        
                     Udbudsdokumenterne som omhandlet i andet afsnit, litra c), specificerer endvidere, hvilke betingelser, der kan medføre en fornyet konkurrence.
               4.   En rammeaftale med flere kontrahenter og iværksættelse af en fornyet konkurrence indgås med mindst tre økonomiske aktører, forudsat at der er et tilstrækkeligt antal antagelige bud som omhandlet i artikel 158, stk. 4.
               Ved tildelingen af en specifik kontrakt med fornyet konkurrence blandt kontrahenterne konsulterer de ordregivende myndigheder dem skriftligt og fastsætter en tilstrækkelig lang frist til indgivelse af specifikke bud. Specifikke bud indgives skriftligt. De ordregivende myndigheder tildeler hver specifik kontrakt til den tilbudsgiver, der har afgivet det økonomisk mest fordelagtige bud på grundlag af de tildelingskriterier, der er fastsat i udbudsdokumenterne for rammeaftalen.
               5.   I de sektorer, hvor prisudviklingen og den teknologiske udvikling går hurtigt, skal rammeaftaler uden iværksættelse af fornyet konkurrence indeholde en bestemmelse om enten midtvejsrevision eller et benchmarkingsystem. Efter midtvejsrevisionen må de ordregivende myndigheder, hvis de betingelser, som oprindelig blev fastsat, ikke længere passer til prisudviklingen eller den teknologiske udvikling, ikke anvende den pågældende rammeaftale og skal træffe passende foranstaltninger med henblik på at bringe den til ophør.
               6.   I forbindelse med specifikke kontrakter, der er baseret på rammeaftaler, skal der på forhånd være indgået en budgetforpligtelse.
               
                  Afdeling 2
               
               
                  
                     Offentliggørelse
                  
               
               Artikel 123
               Offentliggørelse af udbud med en værdi svarende til eller over de beløbsgrænser, der er henvist til i finansforordningens artikel 118, stk. 1, eller udbud for kontrakter, der er omfattet af direktiv 2014/24/EU
               (Finansforordningens artikel 103, stk. 1)
               1.   De bekendtgørelser, der skal offentliggøres i Den Europæiske Unions Tidende, skal indeholde alle oplysningerne i de relevante standardformularer som omhandlet i direktiv 2014/24/EU med henblik på at sikre procedurens gennemsigtighed.
               2.   De ordregivende myndigheder kan tilkendegive sine påtænkte offentlige udbud for regnskabsåret gennem offentliggørelsen af en forhåndsmeddelelse. Denne skal dække en periode på højst 12 måneder fra datoen for afsendelsen meddelelsen til Publikationskontoret.
               De ordregivende myndigheder kan offentliggøre forhåndsmeddelelsen i enten Den Europæiske Unions Tidende eller i deres køberprofil. I sidstnævnte tilfælde offentliggøres der i Den Europæiske Unions Tidende en meddelelse om offentliggørelse i køberprofilen.
               3.   Udbudsbekendtgørelsen anvendes til indledning af et udbud med en anslået værdi svarende til eller over de beløbsgrænser, der er henvist til i finansforordningens artikel 118, stk. 1, med undtagelse af proceduren i artikel 134 i nærværende forordning.
               4.   De ordregivende myndigheder sender senest 30 dage efter underskrivelsen af en kontrakt eller en rammeaftale med en værdi svarende til eller over de beløbsgrænser, der er henvist til i finansforordningens artikel 118, stk. 1, en bekendtgørelse om resultaterne af proceduren til Publikationskontoret.
               Bekendtgørelser vedrørende kontrakter, der er baseret på et dynamisk indkøbssystem, kan dog samles kvartalsvis. I så fald sender de ordregivende myndigheder denne bekendtgørelse senest 30 dage efter udgangen af hvert kvartal.
               Bekendtgørelser offentliggøres ikke i forbindelse med specifikke kontrakter, der er baseret på en rammeaftale.
               5.   De ordregivende myndigheder offentliggør en bekendtgørelse om indgåelse af kontrakt:
               
                           a)
                        
                        
                           inden underskrivelsen af en kontrakt eller en rammeaftale med en værdi svarende til eller over de beløbsgrænser, der er henvist til i finansforordningens artikel 118, stk. 1, som er tildelt i henhold til proceduren i artikel 134, stk. 1, litra b), i nærværende forordning
                        
                     
                           b)
                        
                        
                           efter underskrivelsen af en kontrakt eller en rammeaftale med en værdi svarende til eller over de beløbsgrænser, der er henvist til i finansforordningens artikel 118, stk. 1, herunder en kontrakt eller en rammeaftale, som er tildelt i henhold til procedurerne i artikel 134, stk. 1, litra a) samt c)-f), i nærværende forordning.
                        
                     6.   De ordregivende myndigheder offentliggør i Den Europæiske Unions Tidende en bekendtgørelse om ændringer i en kontrakt i dens løbetid i de tilfælde, der er omhandlet i finansforordningens artikel 114a, stk. 3, litra a) og b), såfremt værdien af ændringen svarer til eller overstiger de beløbsgrænser, der er henvist til i finansforordningens artikel 118, stk. 1.
               7.   Ved interinstitutionelle udbud er de ordregivende myndigheder, der er ansvarlige for udbuddet, også ansvarlige for de gældende offentliggørelsesforanstaltninger.
               Artikel 124
               Offentliggørelse af udbud med en værdi under de beløbsgrænser, der er henvist til i finansforordningens artikel 118, stk. 1, eller udbud, der ikke er omfattet af direktiv 2014/24/EU
               (Finansforordningens artikel 103, stk. 2)
               1.   Udbud med en anslået kontraktværdi under de beløbsgrænser, der er henvist til i finansforordningens artikel 118, stk. 1, skal offentliggøres på passende måde. En sådan offentliggørelse indebærer passende forudgående offentliggørelse på internettet, en udbudsbekendtgørelse eller, når der er tale om kontrakter tildelt i henhold til proceduren i artikel 136 i denne forordning, en meddelelse om indkaldelse af interessetilkendegivelser i Den Europæiske Unions Tidende. Denne forpligtelse finder ikke anvendelse på proceduren i artikel 134 i denne forordning eller på udbud med forhandling med en meget lav værdi som omhandlet i artikel 137, stk. 2, i denne forordning.
               2.   I forbindelse med kontrakter, der tildeles i henhold til artikel 134, litra g) og i), i denne forordning, sender de ordregivende myndigheder seneste den 30. juni det følgende regnskabsår en liste over kontrakter til Europa-Parlamentet og Rådet. I Kommissionens tilfælde vedlægges den som bilag til den sammenfatning af årsberetningerne, der er omhandlet i finansforordningens artikel 66, stk. 9.
               3.   Bekendtgørelsen om indgåelse af kontrakt skal omfatte navnet på kontrahenten, det tildelte beløb samt kontraktens genstand, og skal, når der er tale om direkte og specifikke kontrakter, overholde artikel 21, stk. 3.
               De ordregivende myndigheder offentliggør på sit websted og senest den 30. juni det følgende regnskabsår en liste over følgende kontrakter:
               
                           a)
                        
                        
                           kontrakter med en værdi under de beløbsgrænser, der er henvist til i finansforordningens artikel 118, stk. 1
                        
                     
                           b)
                        
                        
                           kontrakter tildelt i henhold til artikel 134, litra h) samt j)-m), i denne forordning
                        
                     
                           c)
                        
                        
                           ændringer af kontrakter som omhandlet i finansforordningens artikel 114a, stk. 3, litra c)
                        
                     
                           d)
                        
                        
                           ændringer af kontrakter som omhandlet i finansforordningens artikel 114a, stk. 3, litra a) og b), såfremt værdien af ændringen er under de beløbsgrænser, der er henvist til i finansforordningens artikel 118, stk. 1
                        
                     
                           e)
                        
                        
                           specifikke kontrakter under en rammeaftale.
                        
                     Med henblik på andet afsnit, litra e), kan de offentliggjorte oplysninger gives pr. kontrahent for samme hovedgenstand.
               4.   I forbindelse med interinstitutionelle rammeaftaler er den enkelte ordregivende myndighed ansvarlig for at offentliggøre sine specifikke kontrakter og ændringer heraf i overensstemmelse med betingelserne i stk. 3.
               Artikel 125
               Offentliggørelse af meddelelser og bekendtgørelser
               (Finansforordningens artikel 103, stk. 1)
               1.   De ordregivende myndigheder udarbejder og fremsender de bekendtgørelser og meddelelser, som er nævnt i artikel 123 og 124, elektronisk til Publikationskontoret.
               2.   Publikationskontoret offentliggør i Den Europæiske Unions Tidende de meddelelser og bekendtgørelser, der er omhandlet i artikel 123 og 124, senest:
               
                           a)
                        
                        
                           syv dage efter afsendelsen, hvis de ordregivende myndighed anvender det elektronisk system til udfyldning af de i artikel 123, stk. 1, omhandlede standardformularer og begrænser friteksten til 500 ord
                        
                     
                           b)
                        
                        
                           12 dage efter afsendelsen i alle andre tilfælde.
                        
                     3.   De ordregivende myndigheder skal kunne dokumentere afsendelsesdatoen.
               Artikel 126
               Andre former for offentliggørelse
               (Finansforordningens artikel 103, stk. 2)
               Ud over offentliggørelse som omhandlet i artikel 123 og 124 kan udbudsprocedurer offentliggøres på enhver anden måde, herunder i elektronisk form. Der skal i sådanne offentliggørelser henvises til den meddelelse eller bekendtgørelse, der eventuelt er offentliggjort i Den Europæiske Unions Tidende, hvis bekendtgørelsen er offentliggjort, og offentliggørelsen må ikke ligge forud for offentliggørelsen af meddelelsen eller bekendtgørelsen, der er den eneste autentiske.
               En sådan offentliggørelse må ikke indebære nogen forskelsbehandling mellem ansøgere eller tilbudsgivere eller indeholde andre oplysninger end dem, der er indeholdt i ovennævnte udbudsbekendtgørelse, hvis udbudsbekendtgørelsen er offentliggjort.
               
                  Afdeling 3
               
               
                  
                     Udbudsprocedurer
                  
               
               Artikel 128
               Minimumsantal af ansøgere og udbud med forhandling
               (Finansforordningens artikel 104, stk. 4)
               1.   Ved begrænset udbud og de procedurer, der er omhandlet i artikel 136, stk. 1, litra a) og b), og artikel 136a, er det mindste antal ansøgere fem.
               2.   Ved konkurrenceudbud med forhandling, konkurrencepræget dialog, innovationspartnerskaber, undersøgelse af det lokale marked, jf. artikel 134, stk. 1, litra g), og udbud med forhandling med en lav værdi, jf. artikel 137, stk. 1, er det mindste antal ansøgere tre.
               3.   Stk. 1 og 2 i denne artikel gælder ikke i følgende tilfælde:
               
                           a)
                        
                        
                           udbud med forhandling med en meget lav værdi, jf. artikel 137, stk. 2
                        
                     
                           b)
                        
                        
                           udbud med forhandling uden forudgående offentliggørelse, jf. artikel 134, med undtagelse af projektkonkurrencer, jf. artikel 134, stk. 1, litra d), og undersøgelse af det lokale marked, jf. artikel 134, stk. 1, litra g).
                        
                     4.   Hvis antallet af ansøgere, der opfylder udvælgelseskriterierne, er lavere end det mindste antal, som er fastsat i stk. 1 og 2, kan de ordregivende myndigheder gå videre med proceduren ved at opfordre den ansøger, der er i besiddelse af den krævede kapacitet, til at deltage. De ordregivende myndigheder opfordrer ikke økonomiske aktører til at deltage, der ikke oprindeligt har søgt om deltagelse, eller som den ikke oprindeligt opfordrede til at deltage.
               5.   Under en forhandling sikrer de ordregivende myndigheder ligebehandling af alle tilbudsgivere.
               En forhandling kan forløbe i flere faser for at begrænse antallet af tilbud, der skal forhandles, på grundlag af de tildelingskriterier, der er indeholdt i udbudsdokumenterne. De ordregivende myndigheder angiver, om de vil benytte denne mulighed i udbudsdokumenterne.
               6.   For så vidt angår procedurerne i artikel 134, stk. 1, litra d) og g), artikel 136a og artikel 137, opfordrer de ordregivende myndigheder mindst alle økonomiske aktører, som har tilkendegivet deres interesse efter den forudgående offentliggørelse, jf. artikel 124, stk. 1, efter undersøgelse af det lokale marked eller efter en projektkonkurrence.
               Artikel 129
               Innovationspartnerskab
               (Finansforordningens artikel 104, stk. 1)
               1.   Innovationspartnerskabet sigter på udvikling af innovative varer, tjenesteydelser eller bygge- og anlægsarbejder og det efterfølgende indkøb af de heraf resulterende arbejder, varer eller tjenesteydelser, forudsat at de svarer til de resultatniveauer og maksimumsomkostninger, der er aftalt mellem de ordregivende myndigheder og deltagerne.
               Innovationspartnerskabet struktureres i flere på hinanden følgende faser i henhold til rækkefølgen i forsknings- og innovationsprocessen, som kan omfatte udførelsen af bygge- og anlægsarbejderne, fremstillingen af varerne eller tilvejebringelsen af tjenesteydelserne. Innovationspartnerskabet opstiller mellemfristede mål, der skal nås af partnerne.
               På grundlag af disse mellemfristede mål kan de ordregivende myndigheder efter hver fase beslutte at bringe innovationspartnerskabet til ophør eller, i tilfælde af et innovationspartnerskab med flere partnere, at reducere antallet af partnere ved at bringe individuelle kontrakter til ophør, forudsat at de ordregivende myndigheder har angivet disse muligheder i udbudsdokumenterne og betingelserne for at anvende dem.
               2.   Inden iværksættelsen af et innovationspartnerskab gennemføre en markedsundersøgelse som fastsat i artikel 137a med henblik på at bekræfte, at bygge- og anlægsarbejdet, varen eller tjenesteydelsen ikke findes på markedet eller som markedsnær udviklingsaktivitet.
               Bestemmelserne om forhandling i finansforordningens artikel 104, stk. 4, og i denne forordnings artikel 128, stk. 5, skal overholdes.
               I udbudsdokumenterne angiver de ordregivende myndigheder, at der er behov for innovative bygge- og anlægsarbejder, varer eller tjenesteydelser, som ikke kan opfyldes ved indkøb af bygge- og anlægsarbejder, varer eller tjenesteydelser, der allerede findes på markedet. De ordregivende myndigheder anfører, hvilke af denne beskrivelses elementer der definerer minimumskravene. Oplysningerne skal være tilstrækkelig præcise til, at de økonomiske aktører kan identificere den ønskede løsnings karakter og omfang og beslutte, hvorvidt de vil ansøge om at deltage i udbuddet.
               De ordregivende myndigheder kan beslutte at oprette et innovationspartnerskab med én partner eller med flere partnere, der gennemfører separate forsknings- og udviklingsaktiviteter.
               Kontrakterne tildeles udelukkende på grundlag af det bedste forhold mellem pris og kvalitet i overensstemmelse med finansforordningens artikel 110, stk. 4.
               3.   De ordregivende myndigheder fastlægger i udbudsdokumenterne, hvilken ordning der gælder for intellektuel ejendomsret.
               Inden for rammerne af innovationspartnerskabet må de ordregivende myndigheder ikke over for de andre partnere afsløre foreslåede løsninger eller andre fortrolige oplysninger, som en partner har meddelt, uden denne partners samtykke.
               De ordregivende myndigheder sikrer, at partnerskabets struktur og navnlig varigheden og værdien af de forskellige faser afspejler innovationsgraden af den foreslåede løsning og rækkefølgen af de forsknings- og innovationsaktiviteter, der er nødvendige for udviklingen af en innovativ løsning, der endnu ikke er tilgængelig på markedet. Den anslåede værdi af bygge- og anlægsarbejder, varer eller tjenesteydelser skal være rimelig i forhold til den nødvendige investering i udviklingen af dem.
               Artikel 130
               Projektkonkurrencer
               (Finansforordningens artikel 104, stk. 1)
               1.   Projektkonkurrencer er omfattet af reglerne om offentliggørelse i artikel 123 og kan omfatte tildeling af priser.
               Når der er tale om projektkonkurrencer med et begrænset antal ansøgere, fastsætter de ordregivende myndigheder klare og ikkediskriminerende udvælgelseskriterier.
               Antallet af ansøgere, der opfordres til at deltage, skal være tilstrækkelig stort til at sikre reel konkurrence.
               2.   Bedømmelseskomitéen udpeges af den ansvarlige anvisningsberettigede. Den må udelukkende bestå af fysiske personer, som er uafhængige af ansøgerne i projektkonkurrencen. Hvis der kræves bestemte faglige kvalifikationer for at deltage i en konkurrence, skal mindst en tredjedel af bedømmelseskomitéens medlemmer have samme eller tilsvarende kvalifikationer.
               Bedømmelseskomitéen afgiver sine udtalelser i fuld uafhængighed Dens udtalelser vedtages på grundlag af de projekter, der forelægges anonymt af ansøgerne, og alene ud fra de kriterier, der er fastsat i bekendtgørelsen om projektkonkurrencen.
               3.   Bedømmelseskomitéen anfører i en rapport, der underskrives af medlemmerne, de projekter, som den foreslår på grundlag af hvert enkelt projekts fordele, og knytter hertil rangfølgen og sine bemærkninger.
               Ansøgerne forbliver anonyme, indtil bedømmelseskomitéen har afgivet udtalelse.
               Bedømmelseskomitéen kan anmode ansøgerne om at besvare de spørgsmål, som er anført i rapporten, for at klarlægge et projekt. Der udarbejdes en fuldstændig rapport over den dialog, som følger heraf.
               4.   De ordregivende myndigheder træffer derefter en tildelingsafgørelse, hvori navn og adresse på den udvalgte ansøger anføres sammen med begrundelsen for valget set i lyset af de kriterier, der var meddelt i bekendtgørelsen om projektkonkurrencen, specielt hvis den ikke følger forslagene i bedømmelseskomitéens udtalelse.
               Artikel 131
               Dynamiske indkøbssystem
               (Finansforordningens artikel 104, stk. 6)
               1.   Et dynamisk indkøbssystem er en fuldt elektronisk proces for almindelige indkøb, der under hele sin varighed er åben for enhver økonomisk aktør, der opfylder udvælgelseskriterierne. Det kan inddeles i kategorier af bygge- og anlægsarbejder, varer eller tjenesteydelser, der er objektivt defineret på grundlag af karakteristika ved de indkøb, der skal foretages under den pågældende kategori. I så fald skal udvælgelseskriterierne for hver kategori specificeres.
               2.   De ordregivende myndigheder præciserer i udbudsdokumenterne, hvilken art indkøb og den anslåede mængde af det planlagte indkøb og anfører alle de nødvendige oplysninger om indkøbssystemet, det anvendte elektroniske udstyr og de tekniske ordninger og specifikationer for tilslutning.
               3.   De ordregivende myndigheder giver under det dynamiske indkøbssystems gyldighedsperiode alle økonomiske aktører mulighed for at anmode om at deltage i systemet. Den afslutter sin evaluering af disse anmodninger inden for 10 arbejdsdage efter modtagelsen heraf. Denne frist kan forlænges til 15 arbejdsdage, hvis det er berettiget. De ordregivende myndigheder kan dog forlænge evalueringsperioden, forudsat at der ikke i mellemtiden iværksættes noget udbud.
               De ordregivende myndigheder informerer den pågældende ansøger ved snarligst mulige lejlighed om, hvorvidt denne er eller ikke er optaget i det dynamiske indkøbssystem.
               4.   De ordregivende myndigheder opfordrer alle de ansøgere, der er optaget i systemet i den pågældende kategori, til at afgive et bud inden for en rimelig frist. De ordregivende myndigheder tildeler kontrakten til den tilbudsgiver, der har afgivet det økonomisk mest fordelagtige bud på grundlag af de tildelingskriterier, der er fastsat i udbudsbekendtgørelsen. Disse kriterier kan eventuelt præciseres i opfordringen til at afgive tilbud.
               5.   De ordregivende myndigheder anfører gyldighedsperioden for det dynamiske indkøbssystem i udbudsbekendtgørelsen.
               Varigheden af et dynamisk indkøbssystem må ikke overstige fire år undtagen i særlige behørigt begrundede tilfælde.
               De ordregivende myndigheder må ikke anvende dette system på en måde, der kan forhindre, begrænse eller fordreje konkurrencen.
               Artikel 132
               Konkurrencepræget dialog
               (Finansforordningens artikel 104, stk. 1)
               1.   De ordregivende myndigheder fastsætter sine behov og krav, tildelingskriterier og en vejledende tidsramme i udbudsbekendtgørelsen eller i et beskrivende dokument.
               De tildeler kontrakten til den tilbudsgiver, der har afgivet det tilbud, der afspejler det bedste forhold mellem pris og kvalitet.
               2.   De ordregivende myndigheder indleder en dialog med de ansøgere, som opfylder udvælgelseskriterierne, med henblik på at indkredse og fastslå, hvordan deres behov bedst kan opfyldes. Under denne dialog kan de drøfte alle aspekter ved udbuddet med de udvalgte ansøgere, men de kan ikke ændre de behov, krav eller tildelingskriterier, der er omhandlet i stk. 1.
               Under dialogen sikrer de ordregivende myndigheder ligebehandling af alle tilbudsgivere og må over for de andre tilbudsgivere afsløre foreslåede løsninger eller andre fortrolige oplysninger, som en tilbudsgiver har meddelt, uden dennes samtykke.
               Den konkurrenceprægede dialog kan finde sted i flere successive faser for at begrænse antallet af løsninger, der skal diskuteres på grundlag af de fastlagte tildelingskriterier, hvis denne mulighed er anført i udbudsbekendtgørelsen eller i det beskrivende dokument.
               3.   De ordregivende myndigheder fortsætter denne dialog, indtil de har indkredset den eller de løsninger, der kan opfylde deres behov.
               Efter at have underrettet de resterende tilbudsgivere om, at dialogen er afsluttet, opfordrer de ordregivende myndigheder hver af tilbudsgiverne til at afgive deres endelige tilbud på grundlag af den eller de løsninger, der er forelagt og præciseret under dialogen. Disse tilbud skal indeholde alle de elementer, der er nødvendige for projektets udførelse.
               På de ordregivende myndigheders anmodning kan disse endelige tilbud afklares, præciseres og optimeres, forudsat at dette ikke medfører væsentlige ændringer af tilbuddet eller udbudsdokumenterne.
               De ordregivende myndigheder kan indlede forhandlinger med den tilbudsgiver, der har afgivet det tilbud, der afspejler det bedste forhold mellem pris og kvalitet, med henblik på at bekræfte de økonomiske forpligtelser i tilbuddet, forudsat at dette ikke bevirker, at væsentlige aspekter af tilbuddet ændres væsentligt, og at det ikke fører til konkurrencefordrejning eller forskelsbehandling.
               4.   De ordregivende myndigheder kan træffe bestemmelse om betalinger til de udvalgte ansøgere, der deltager i dialogen.
               Artikel 133
               Interinstitutionelle udbud
               (Finansforordningens artikel 104a, stk. 1)
               For så vidt angår interinstitutionelle udbud, skal én ordregivende myndighed forvalte proceduren og den efterfølgende direkte kontrakt eller rammeaftale, idet denne handler i eget navn og på vegne af de andre ordregivende myndigheder.
               Udbudsbekendtgørelsen skal angive de ordregivende myndigheder, der er omhandlet i finansforordningens artikel 104a, stk. 1, som deltager i udbudsproceduren, den institution, som er ansvarlig for proceduren, og det samlede omfang af kontrakterne for alle de pågældende ordregivende myndigheder.
               Artikel 134
               Anvendelse af udbud med forhandling uden forudgående offentliggørelse af en udbudsbekendtgørelse
               (Finansforordningens artikel 104, stk. 5)
               1.   Når de ordregivende myndigheder anvender udbud med forhandling uden forudgående offentliggørelse af en udbudsbekendtgørelse, skal de følge bestemmelserne om forhandling i finansforordningens artikel 104, stk. 4, samt i artikel 128, stk. 5, i nærværende forordning.
               De ordregivende myndigheder kan uanset kontraktens anslåede værdi anvende udbud med forhandling i følgende tilfælde:
               
                           a)
                        
                        
                           når der som reaktion på et offentligt udbud eller et begrænset udbud efter afslutningen af det oprindelige udbud ikke er afgivet tilbud, ikke er afgivet egnede tilbud, eller der ikke er modtaget nogen ansøgninger om deltagelse eller nogen egnede ansøgninger om deltagelse, jf. stk. 2, forudsat at de oprindelige udbudsdokumenter ikke ændres væsentligt
                        
                     
                           b)
                        
                        
                           når bygge- og anlægsarbejderne, varerne eller tjenesteydelserne kun kan leveres af en bestemt økonomisk aktør på de betingelser, der er fastsat i stk. 3, af en af følgende årsager:
                           
                                       i)
                                    
                                    
                                       formålet med udbuddet er skabelse eller erhvervelse af et unikt kunstværk eller en unik kunstnerisk optræden
                                    
                                 
                                       ii)
                                    
                                    
                                       manglende konkurrence af tekniske årsager
                                    
                                 
                                       iii)
                                    
                                    
                                       det skal sikres, at eksklusive rettigheder, herunder intellektuelle ejendomsrettigheder, beskyttes
                                    
                                 
                     
                           c)
                        
                        
                           i strengt nødvendigt omfang, når tvingende grunde som følge af uforudsigelige begivenheder gør det umuligt at overholde de frister, der er fastsat i artikel 152, 154 og 275, og når årsagerne til sådanne uforudsigelige begivenheder ikke kan tilskrives den ordregivende myndighed
                        
                     
                           d)
                        
                        
                           når en tjenesteydelseskontrakt er et led i en projektkonkurrence og skal tildeles vinderen eller en af vinderne; i sidstnævnte tilfælde skal alle vinderne opfordres til at deltage i forhandlingerne
                        
                     
                           e)
                        
                        
                           ved nye tjenesteydelser eller bygge- og anlægsarbejder, der er en gentagelse af tilsvarende tjenesteydelser eller bygge- og anlægsarbejder, og som overdrages til den økonomiske aktør, der blev tildelt den oprindelige kontrakt af de samme ordregivende myndigheder, forudsat at disse tjenesteydelser eller bygge- og anlægsarbejder er i overensstemmelse med et grundlæggende projekt, for hvilket den oprindelige kontrakt blev tildelt efter offentliggørelse af en udbudsbekendtgørelse og i overensstemmelse med betingelserne i stk. 4
                        
                     
                           f)
                        
                        
                           for så vidt angår vareindkøbskontrakter:
                           
                                       i)
                                    
                                    
                                       ved supplerende leveringer til delvis fornyelse af leveringer eller installationer eller til udvidelse af allerede foretagne leveringer eller installationer, når et leverandørskifte ville gøre det nødvendigt for de ordregivende myndigheder at anskaffe varer, som på grund af en forskel i teknisk beskaffenhed ville medføre teknisk uforenelighed eller uforholdsmæssigt store tekniske vanskeligheder ved drift og vedligeholdelse; når institutionerne indgår kontrakter for egen regning, må løbetiden for disse kontrakter ikke overstige tre år
                                    
                                 
                                       ii)
                                    
                                    
                                       når varerne alene er fremstillet med henblik på forskning, forsøg, undersøgelse eller udvikling; sådanne kontrakter omfatter dog ikke serieproduktion til påvisning af varens handelsmæssige levedygtighed eller til dækning af forsknings- og udviklingsomkostninger
                                    
                                 
                                       iii)
                                    
                                    
                                       ved varer, der noteres og købes på en varebørs
                                    
                                 
                                       iv)
                                    
                                    
                                       ved indkøb af varer på særlig fordelagtige vilkår, enten hos en økonomiske aktør, der endeligt indstiller sin erhvervsvirksomhed, likvidatorer i en konkursbehandling, tvangsakkord eller en tilsvarende behandling i henhold til nationale love
                                    
                                 
                     
                           g)
                        
                        
                           ved ejendomskontrakter, efter undersøgelse af det lokale marked
                        
                     
                           h)
                        
                        
                           ved kontrakter vedrørende følgende:
                           
                                       i)
                                    
                                    
                                       juridisk repræsentation ved en advokat som omhandlet i artikel 1 i Rådets direktiv 77/249/EØF (8) i forbindelse med voldgifts- og mæglingstjenesteydelser eller retssager
                                    
                                 
                                       ii)
                                    
                                    
                                       juridisk rådgivning ydet som forberedelse af enhver af de sager, der er omhandlet ovenfor, eller hvor der er en konkret indikation af høj sandsynlighed for, at det spørgsmål, som rådgivningen vedrører, vil blive genstand for en sådan sag, forudsat at rådgivningen gives af en advokat som omhandlet i artikel 1 i direktiv 77/249/EØF
                                    
                                 
                                       iii)
                                    
                                    
                                       ved voldgifts- og mæglingstjenesteydelser
                                    
                                 
                                       iv)
                                    
                                    
                                       dokumentcertificerings- og autentificeringstjenester, der skal ydes af notarer
                                    
                                 
                     
                           i)
                        
                        
                           ved kontrakter, der er erklæret hemmelige, eller ved kontrakter, hvis udførelse skal ledsages af særlige sikkerhedsforanstaltninger i overensstemmelse med de gældende administrative bestemmelser, eller når beskyttelsen af Unionens væsentlige interesser kræver det, forudsat at de berørte væsentlige sikkerhedsinteresser ikke kan sikres ved andre foranstaltninger. Disse foranstaltninger kan bestå i krav om beskyttelse af fortroligheden af oplysninger, som de ordregivende myndigheder videregiver under udbudsproceduren
                        
                     
                           j)
                        
                        
                           ved finansielle tjenesteydelser i forbindelse med udstedelse, salg, køb eller overførsel af værdipapirer eller andre finansielle instrumenter som nævnt i Europa-Parlamentets og Rådets direktiv 2004/39/EF (9), centralbankers tjenesteydelser og operationer, der udføres med den europæiske finansielle stabilitetsfacilitet og den europæiske stabilitetsmekanisme
                        
                     
                           k)
                        
                        
                           ved lån, uanset om de ydes i forbindelse med udstedelse, salg, køb eller overførsel af værdipapirer eller andre finansielle instrumenter
                        
                     
                           l)
                        
                        
                           ved køb af offentlige kommunikationsnet og elektroniske kommunikationstjenester, jf. Europa-Parlamentets og Rådets direktiv 2002/21/EF (10)
                           
                        
                     
                           m)
                        
                        
                           ved tjenester, der ydes af en international organisation, der i henhold til sin statut eller stiftelsesakt ikke må deltage i konkurrenceudbud.
                        
                     2.   Et tilbud anses for uegnet, hvis det ikke vedrører kontraktens genstand, og en ansøgning om deltagelse anses for uegnet, hvis den økonomiske aktør befinder sig i en udelukkelsessituation som omhandlet finansforordningens artikel 106, stk. 1, eller ikke opfylder udvælgelseskriterierne.
               3.   Undtagelserne i stk. 1, litra b), nr. ii) og iii), gælder kun, hvis der ikke findes et rimeligt alternativ eller erstatning, og den manglende konkurrence ikke er et resultat af en kunstig indskrænkning af udbudsparametrene.
               4.   I de i stk. 1, litra e), omhandlede tilfælde skal det grundlæggende projekt angive omfanget af eventuelle nye tjenesteydelser eller bygge- og anlægsarbejder og betingelserne for tildelingen heraf. Muligheden for at anvende udbud med forhandling skal anføres allerede ved det oprindelige udbud, og den anslåede samlede værdi af de efterfølgende tjenesteydelser eller bygge- og anlægsarbejder skal tages i betragtning ved anvendelse af de beløbsgrænser, der er henvist til i finansforordningens artikel 118, stk. 1, eller i artikel 265, stk. 1, litra a), artikel 267, stk. 1, litra a), eller artikel 269, stk. 1, litra a), i nærværende forordning i forbindelse med foranstaltninger udadtil. Når institutionerne indgår kontrakter for egen regning, må denne procedure kun bruges under udførelsen af den oprindelige kontrakt og senest i de tre år, som følger efter underskrivelsen af kontrakten.
               Artikel 135
               Anvendelse af konkurrenceudbud med forhandling eller konkurrenceprægede dialog
               (Finansforordningens artikel 104, stk. 5)
               1.   Når de ordregivende myndigheder anvender konkurrenceudbud med forhandling eller konkurrencepræget dialog, skal de følge bestemmelserne om forhandling i finansforordningens artikel 104, stk. 4, samt i artikel 128, stk. 5, i nærværende forordning. De ordregivende myndigheder kan uanset kontraktens anslåede værdi anvende disse procedurer i følgende tilfælde:
               
                           a)
                        
                        
                           når der som reaktion på et offentligt udbud eller et begrænset udbud efter afslutningen af det oprindelige udbud kun er afgivet ukorrekte eller uacceptable tilbud, jf. stk. 2 og 3, efter afslutningen af det oprindelige udbud, forudsat at de oprindelige udbudsdokumenter ikke ændres væsentligt. Kravet om offentliggørelse af en udbudsbekendtgørelse kan fraviges på de betingelser, der er fastsat i stk. 4
                        
                     
                           b)
                        
                        
                           ved bygge- og anlægsarbejder, varer eller tjenesteydelser, der opfylder et eller flere af følgende kriterier:
                           
                                       i)
                                    
                                    
                                       hvis den ordregivende myndigheds behov ikke kan imødekommes uden tilpasning af en allerede tilgængelig løsning
                                    
                                 
                                       ii)
                                    
                                    
                                       hvis de pågældende bygge- og anlægsarbejder, varer eller tjenesteydelser omfatter design eller innovative løsninger
                                    
                                 
                                       iii)
                                    
                                    
                                       hvis kontrakten på grund af særlige omstændigheder med hensyn til dens art, kompleksitet eller kontraktens retlige og finansielle forhold eller risici i forbindelse hermed ikke kan tildeles uden forudgående forhandling
                                    
                                 
                                       iv)
                                    
                                    
                                       hvis de tekniske specifikationer ikke kan fastlægges tilstrækkeligt præcist af de ordregivende myndigheder med henvisning til en standard, jf. artikel 139, stk. 3
                                    
                                 
                     
                           c)
                        
                        
                           ved koncessionskontrakter
                        
                     
                           d)
                        
                        
                           ved tjenesteydelseskontrakter som omhandlet i bilag XIV til direktiv 2014/24/EU
                        
                     
                           e)
                        
                        
                           ved tjenesteydelser vedrørende forskning og udvikling, bortset fra dem, der ikke er omfattet af CPV-kode 73000000-2 til 73120000-9, 73300000-5, 73420000-2 og 73430000-5, hvis udbyttet udelukkende tilhører de ordregivende myndigheder til brug for egen virksomhed, eller medmindre tjenesteydelsen betales i fuldt omfang af de ordregivende myndigheder
                        
                     
                           f)
                        
                        
                           ved tjenesteydelseskontrakter vedrørende anskaffelse, udvikling, produktion eller samproduktion af programmateriale, der er beregnet til audiovisuelle medietjenester eller medietjenester på radiospredningsområdet, jf. Europa-Parlamentets og Rådets direktiv 2010/13/EU (11), eller kontrakter om sendetid eller programudbud.
                        
                     2.   Et tilbud betragtes som ukorrekt i følgende tilfælde:
               
                           a)
                        
                        
                           hvis det ikke overholder de minimumskrav, der er fastsat i udbudsdokumenterne
                        
                     
                           b)
                        
                        
                           hvis det ikke overholder kravene til afgivelse af tilbud i finansforordningens artikel 111, stk. 4
                        
                     
                           c)
                        
                        
                           hvis tilbudsgiveren afvises i medfør af finansforordningens artikel 107, stk. 1, litra b) eller c)
                        
                     
                           d)
                        
                        
                           hvis de ordregivende myndigheder fastslår, at tilbuddet er unormalt lavt.
                        
                     3.   Et tilbud betragtes som uacceptabelt i følgende tilfælde:
               
                           a)
                        
                        
                           hvis tilbuddets pris overstiger de ordregivende myndigheders maksimale budget som fastsat og dokumenteret forud for iværksættelsen af udbudsproceduren
                        
                     
                           b)
                        
                        
                           hvis tilbuddet ikke opfylder de minimumsniveauer for kvaliteten, der gælder for tildelingskriterier.
                        
                     4.   I de tilfælde, der er omhandlet i stk. 1, litra a), kan de ordregivende myndigheder undlade at offentliggøre en udbudsbekendtgørelse, hvis konkurrenceudbuddet med forhandling omfatter alle de tilbudsgivere, der opfylder udelukkelses- og udvælgelseskriterierne, med undtagelse af dem, der afgav et tilbud, der var unormalt lavt.
               Artikel 136
               Udbud efter indkaldelse af interessetilkendegivelser
               (Finansforordningens artikel 104, stk. 5)
               1.   For kontrakter med en værdi under de beløbsgrænser, der er henvist til i finansforordningens artikel 118, stk. 1, eller i artikel 265, stk. 1, litra b), jf. dog artikel 134 og 135 i nærværende forordning, kan de ordregivende myndigheder iværksætte en indkaldelse af interessetilkendegivelser med henblik på et af følgende to formål:
               
                           a)
                        
                        
                           forhåndsudvælgelse af ansøgere, der opfordres til at afgive tilbud i forbindelse med fremtidige opfordringer til at afgive tilbud
                        
                     
                           b)
                        
                        
                           opstilling af en liste over leverandører, der skal opfordres til at ansøge om deltagelse eller indgive tilbud.
                        
                     2.   En liste opstillet på grundlag af en indkaldelse af interessetilkendegivelser er gyldig i højst fire år fra det tidspunkt, hvor den i artikel 124, stk. 1, omhandlede meddelelse offentliggøres.
               Den liste, der er omhandlet i første afsnit, kan omfatte dellister.
               Enhver interesseret økonomisk operatør kan tilkendegive sin interesse når som helst i listens gyldighedsperiode, undtagen i de sidste tre måneder af denne periode.
               3.   Når en kontrakt skal tildeles, opfordrer de ordregivende myndigheder alle ansøgere eller leverandører, som er opført på den relevante liste eller delliste, til:
               
                           a)
                        
                        
                           enten at afgive tilbud i det tilfælde, der er omhandlet i stk. 1, litra a)
                        
                     
                           b)
                        
                        
                           eller, når der er tale om den liste, der er omhandlet i stk. 1, litra b), at afgive et af følgende:
                           
                                       i)
                                    
                                    
                                       tilbud inklusive dokumenter vedrørende udelukkelses- og udvælgelseskriterierne
                                    
                                 
                                       ii)
                                    
                                    
                                       dokumenter vedrørende udelukkelses- og udvælgelseskriterierne og, i en anden fase, tilbud fra dem, der opfylder disse kriterier.
                                    
                                 
                     Artikel 136a
               Kontrakter med mellemstor værdi
               (Finansforordningens artikel 104, stk. 1)
               En kontrakt med en mellemstor værdi under de beløbsgrænser, der er henvist til i finansforordningens artikel 118, stk. 1, kan tildeles ved udbud med forhandling i henhold til bestemmelserne om forhandling i finansforordningens artikel 104, stk. 4, samt i artikel 128, stk. 5, i nærværende forordning. Artikel 124, stk. 1, samt artikel 128, stk. 1 og 4, i nærværende forordning finder anvendelse på sådanne procedurer. Kun ansøgere, som samtidigt og skriftligt opfordres hertil af de ordregivende myndigheder, kan afgive et indledende tilbud.
               Artikel 137
               Kontrakter med lav værdi
               (Finansforordningens artikel 104, stk. 1)
               1.   En kontrakt med en lav værdi, dvs. som ikke overstiger 60 000 EUR, kan tildeles ved udbud med forhandling i henhold til bestemmelserne om forhandling i finansforordningens artikel 104, stk. 4, samt i artikel 128, stk. 5, i nærværende forordning. Artikel 124, stk. 1, samt artikel 128, stk. 2 og 4, i nærværende forordning finder anvendelse på sådanne procedurer. Kun ansøgere, som samtidigt og skriftligt opfordres hertil af de ordregivende myndigheder, kan afgive et indledende tilbud.
               2.   En kontrakt med en meget lav værdi, dvs. som ikke overstiger 15 000 EUR, kan tildeles ved udbud med forhandling i henhold til bestemmelserne om forhandling i finansforordningens artikel 104, stk. 4, samt i artikel 128, stk. 5, i nærværende forordning. Artikel 128, stk. 3, i nærværende forordning finder anvendelse på sådanne procedurer. Kun ansøgere, som samtidigt og skriftligt opfordres hertil af de ordregivende myndigheder, kan afgive et indledende tilbud.
               3.   Ved betaling af beløb, der ikke overstiger 1 000 EUR, kan man blot betale forelagte fakturaer uden forudgående accept af et tilbud.
               Artikel 137a
               Indledende markedsundersøgelse
               (Finansforordningens artikel 105, stk. 1)
               1.   Med henblik på indledende markedsundersøgelser kan de ordregivende myndigheder søge eller acceptere rådgivning fra uafhængige eksperter eller myndigheder eller fra økonomiske aktører. Denne rådgivning kan anvendes i planlægningen og gennemførelsen af udbudsproceduren, dog forudsat at en sådan rådgivning ikke medfører konkurrencefordrejning eller en overtrædelse af principperne om ikkeforskelsbehandling og gennemsigtighed.
               2.   Når en økonomisk operatør har rådgivet de ordregivende myndigheder eller på anden måde har været involveret i forberedelsen af udbudsproceduren, træffer de ordregivende myndigheder passende foranstaltninger, jf. artikel 142, for at sikre, at konkurrencen ikke fordrejes af den pågældende økonomiske aktørs deltagelse.
               Artikel 138
               Udbudsdokumenter
               (Finansforordningens artikel 105, stk. 2)
               1.   Udbudsdokumenterne skal omfatte:
               
                           a)
                        
                        
                           i givet fald, udbudsbekendtgørelsen eller andre offentliggørelser, jf. artikel 123-126
                        
                     
                           b)
                        
                        
                           opfordringen til at afgive tilbud
                        
                     
                           c)
                        
                        
                           udbudsbetingelserne eller de beskrivende dokumenter i tilfælde af en konkurrencepræget dialog; disse skal omfatte de tekniske specifikationer og relevante kriterier
                        
                     
                           d)
                        
                        
                           udkastet til kontrakt, som er baseret på standardkontrakten.
                        
                     Litra d) i første afsnit finder ikke anvendelse på tilfælde, hvor standardkontrakten undtagelsesvis og under behørigt begrundede omstændigheder ikke kan anvendes.
               2.   Opfordringen til at afgive tilbud skal:
               
                           a)
                        
                        
                           angive nærmere regler for afgivelse af tilbud, herunder navnlig betingelserne for at de hemmeligholdes, indtil de åbnes, sidste afleveringsfrist (dato og klokkeslæt), den adresse, til hvilken tilbuddene skal sendes eller leveres, eller internetadressen i tilfælde af elektronisk afgivelse
                        
                     
                           b)
                        
                        
                           angive, at afgivelse af et tilbud er ensbetydende med accept af de bestemmelser og betingelser, der er fastsat i udbudsdokumenterne, og at tilbudsgiveren i tilfælde af, at denne får tildelt kontrakten, er bundet af det afgivne bud under kontraktens udførelse
                        
                     
                           c)
                        
                        
                           angive tilbuddenes gyldighedsperiode, hvori tilbudsgiveren skal stå ved alle betingelserne i sit bud
                        
                     
                           d)
                        
                        
                           angive, at enhver kontakt mellem de ordregivende myndigheder og tilbudsgiveren er forbudt under udbudsproceduren og kun undtagelsesvis er tilladt på de betingelser, der er fastsat i artikel 160, idet de nøjagtige betingelser for aflæggelse af besøg på stedet angives, hvis der skal aflægges et sådant besøg
                        
                     
                           e)
                        
                        
                           angive, hvilke midler der tjener som bevis for overholdelse af fristen for modtagelse af tilbud
                        
                     
                           f)
                        
                        
                           angive, at afgivelse af tilbud er ensbetydende med accept af, at resultatet af proceduren meddeles ad elektroniske kanaler.
                        
                     3.   Udbudsbetingelserne skal indeholde:
               
                           a)
                        
                        
                           udelukkelses- og udvælgelseskriterierne
                        
                     
                           b)
                        
                        
                           tildelingskriterierne og deres relative vægtning eller, hvis vægtning ikke er mulig af objektive årsager, den prioriterede rækkefølge (vigtigste først); dette gælder også for alternative tilbud, hvis dette er tilladt og angivet i udbudsbekendtgørelsen
                        
                     
                           c)
                        
                        
                           de tekniske specifikationer, der er omhandlet i artikel 139
                        
                     
                           d)
                        
                        
                           hvis alternative tilbud er tilladt, mindstekravene hertil, såfremt sådanne skal opfyldes
                        
                     
                           e)
                        
                        
                           oplysninger om, hvorvidt protokollen vedrørende Den Europæiske Unions privilegier og immuniteter eller i givet fald Wienerkonventionen om diplomatiske forbindelser eller Wienerkonventionen om konsulære forbindelser finder anvendelse
                        
                     
                           f)
                        
                        
                           bevisreglerne i forbindelse med adgangen til at deltage i udbud på de betingelser, der er fastsat i artikel 172 og 263
                        
                     
                           g)
                        
                        
                           i tilfælde af et dynamisk indkøbssystem eller elektroniske kataloger, det anvendte elektroniske udstyr og de tekniske ordninger og specifikationer for tilslutning.
                        
                     4.   Udkastet til kontrakt skal:
               
                           a)
                        
                        
                           angive den konventionalbod, der finder anvendelse, hvis kontrakten misligholdes
                        
                     
                           b)
                        
                        
                           angive de oplysninger, som fakturaerne og de dertil knyttede bilag skal indeholde i overensstemmelse med artikel 102
                        
                     
                           c)
                        
                        
                           angive, at når institutionerne indgår kontrakter for egen regning finder EU-lovgivningen anvendelse på kontrakten om nødvendigt suppleret af national lovgivning eller, om nødvendigt for så vidt angår kontrakter som omhandlet i artikel 121, stk. 1, udelukkende national lovgivning
                        
                     
                           d)
                        
                        
                           angive den domstol, der er kompetent til at behandle tvister
                        
                     
                           e)
                        
                        
                           angive, at tilbudsgiveren skal overholde gældende forpligtelser inden for miljø-, social- og arbejdsmarkedslovgivning i henhold til EU-retten, national lovgivning, kollektive aftaler eller i henhold til de internationale miljø-, social- og arbejdsmarkedsmæssige lovbestemmelser, der er nævnt i bilag X til direktiv 2014/24/EU
                        
                     
                           f)
                        
                        
                           angive, hvorvidt der stilles krav om overførsel af intellektuel ejendomsret
                        
                     
                           g)
                        
                        
                           angive, at den tilbudte pris er bindende og uden mulighed for revision eller fastsætte de betingelser eller fremgangsmåder der gælder for revision af prisen i løbet af kontraktperioden.
                        
                     I forbindelse med første afsnit, litra g), skal de ordregivende myndigheder, hvis det i kontrakten er fastsat, at prisen skal revideres, navnlig tage følgende i betragtning:
               
                           i)
                        
                        
                           udbuddets genstand og den økonomiske situation, hvori den skal gennemføres
                        
                     
                           ii)
                        
                        
                           kontraktens og arbejdsopgavernes art og varighed
                        
                     
                           iii)
                        
                        
                           sine økonomiske interesser.
                        
                     Første afsnit, litra c) og d), kan fraviges for så vidt angår kontrakter, der er underskrevet i henhold til artikel 134, stk. 1, litra m).
               Artikel 139
               Tekniske specifikationer
               (Finansforordningens artikel 105, stk. 2)
               1.   De tekniske specifikationer giver de økonomiske aktører mulighed for lige adgang til udbudsprocedurerne, og må ikke bevirke, at der skabes ubegrundede hindringer for, at udbud åbnes for konkurrence.
               De tekniske specifikationer skal omfatte de karakteristika, der kræves af bygge- og anlægsarbejderne, varerne eller tjenesteydelserne, således at disse opfylder kravene til den anvendelse, som de ordregivende myndigheder har bestemt dem til.
               2.   De i stk. 1 omhandlede karakteristika kan omfatte:
               
                           a)
                        
                        
                           kvalitetsniveauer
                        
                     
                           b)
                        
                        
                           miljø- og klimapræstation
                        
                     
                           c)
                        
                        
                           for indkøb, der er beregnet til anvendelse af fysiske personer, adgangsmuligheder for handicappede eller design for samtlige brugere, undtagen i behørigt begrundede tilfælde
                        
                     
                           d)
                        
                        
                           niveauer og procedurer for overensstemmelsesvurdering
                        
                     
                           e)
                        
                        
                           funktionsdygtighed og brugen af varen
                        
                     
                           f)
                        
                        
                           sikkerhed og dimensioner, herunder, for vareindkøbskontrakter, handelsbetegnelser og brugervejledninger, samt, for alle kontrakter, terminologi, symboler, afprøvning og afprøvningsmetoder, emballage, mærkning og etikettering og produktionsprocesser og -metoder
                        
                     
                           g)
                        
                        
                           for bygge- og anlægskontrakter, procedurer til kvalitetssikring samt regler for projektering og omkostningsberegning, betingelser for afprøvning, kontrol og aflevering af bygge- og anlægsarbejder samt konstruktionsteknik og konstruktionsmetoder samt alle andre tekniske betingelser, som de ordregivende myndigheder ved almindelige eller særlige bestemmelser kan fastsætte vedrørende de færdige arbejder og de materialer og dele, der indgår heri.
                        
                     3.   De tekniske specifikationer affattes på en af følgende måder:
               
                           a)
                        
                        
                           i nævnte rækkefølge ved henvisning til europæiske standarder, europæiske tekniske vurderinger, fælles tekniske specifikationer, internationale standarder, andre tekniske referencer udarbejdet af europæiske standardiseringsorganer eller eventuelt af tilsvarende nationale organer. hver henvisning efterfølges af udtrykket »eller tilsvarende«
                        
                     
                           b)
                        
                        
                           som en angivelse af funktionsdygtighed eller af funktionelle krav, herunder miljømæssige egenskaber, forudsat at parametrene er så præcise, at tilbudsgiverne kan identificere kontraktens genstand og de ordregivende myndigheder kan tildele kontrakten
                        
                     
                           c)
                        
                        
                           ved en kombination af de to måder i litra a) og b).
                        
                     4.   Når de ordregivende myndigheder benytter sig af muligheden for at henvise til de specifikationer, der er omhandlet i stk. 3, litra a), kan de ikke afvise et tilbud med den begrundelse, at det ikke er i overensstemmelse med disse specifikationer, hvis tilbudsgiveren i sit tilbud godtgør med egnede midler, at den tilbudte løsning på tilsvarende måde opfylder de krav, der er fastsat i de pågældende tekniske specifikationer.
               5.   Når de ordregivende myndigheder benytter sig af den mulighed, der er omhandlet i stk. 3, litra b), til at fastsætte tekniske specifikationer i form af funktionsdygtighed eller funktionelle krav, kan de ikke afvise et tilbud, der er i overensstemmelse med en national standard til gennemførelse af en europæisk standard, en europæisk teknisk godkendelse, en fælles teknisk specifikation, en international standard eller en teknisk reference udarbejdet af et europæisk standardiseringsorgan, hvis disse specifikationer tager sigte på at dække krav til funktionsdygtighed eller de funktionelle krav, som de har fastsat.
               Tilbudsgiveren skal godtgøre ved hjælp af relevante midler, at bygge- og anlægsarbejderne, varerne eller tjenesteydelserne i overensstemmelse med standarden opfylder de ordregivende myndigheders krav til funktionsdygtighed eller funktionelle krav.
               6.   Når de ordregivende myndigheder agter at anskaffe bygge- og anlægsarbejder, varer eller tjenesteydelser med specifikke miljømæssige, sociale eller andre egenskaber, kan de kræve et bestemt mærke eller bestemte mærkekrav, forudsat at alle følgende betingelser er opfyldt:
               
                           a)
                        
                        
                           mærkekravene vedrører kun kriterier, der er forbundet med kontraktens genstand, og er egnede til at definere egenskaberne ved købet
                        
                     
                           b)
                        
                        
                           mærkekravene skal være baseret på objektivt verificerbare og ikkediskriminerende kriterier
                        
                     
                           c)
                        
                        
                           mærkerne udvikles på grundlag af en åben og gennemsigtig procedure, i hvilken alle relevante interessenter kan deltage
                        
                     
                           d)
                        
                        
                           mærkerne er tilgængelige for alle interessenter
                        
                     
                           e)
                        
                        
                           mærkekravene fastsættes af tredjemand, som den økonomiske aktør, der ansøger om mærket, ikke udøver en afgørende indflydelse på.
                        
                     De ordregivende myndigheder kan kræve, at økonomiske aktører fremlægger en testrapport som dokumentation for overensstemmelse med kravene fra et overensstemmelsesvurderingsorgan, der er akkrediteret i henhold til Europa-Parlamentets og Rådets forordning (EF) nr. 765/2008 (12) eller et tilsvarende overensstemmelsesvurderingsorgan.
               7.   De ordregivende myndigheder skal acceptere enhver anden passende dokumentation end den, der er nævnt i stk. 6, f.eks. teknisk dokumentation fra fabrikanten, når den pågældende økonomiske aktør ikke havde adgang til de omhandlede certifikater eller testrapporter, eller ikke havde mulighed for at få dem udstedt inden for den gældende frist af årsager, der ikke kan tilskrives den pågældende økonomiske aktør, hvis den pågældende økonomiske aktør godtgør, at de bygge- og anlægsarbejder, varer eller tjenesteydelser, han skal levere, opfylder det specifikke mærke eller de specifikke krav, som de ordregivende myndigheder har fastsat.
               8.   Medmindre kontraktens genstand gør det berettiget, må de tekniske specifikationer ikke angive et bestemt fabrikat, en bestemt oprindelse eller en bestemt fremstillingsproces, som kendetegner de produkter eller de tjenesteydelser, som en bestemt økonomisk aktør leverer, og de må ikke henvise til et bestemt varemærke, et bestemt patent eller en bestemt type, til en bestemt oprindelse eller til en bestemt produktion med det resultat, at visse varer eller økonomiske aktører favoriseres eller elimineres.
               En sådan angivelse eller henvisning er undtagelsesvis tilladt, hvis en tilstrækkelig nøjagtig og forståelig beskrivelse af kontraktens genstand ikke kan lade sig gøre. En sådan angivelse eller henvisning efterfølges af udtrykket »eller tilsvarende«.
               Artikel 141
               Erklæring eller bevis for, at der ikke foreligger en udelukkelsessituation
               (Finansforordningens artikel 106 og 107)
               1.   Med henblik på finansforordningens artikel 106, stk. 10, skal de ordregivende myndigheder acceptere det fælles europæiske udbudsdokument (ESPD) som omhandlet i direktiv 2014/24/EU eller en erklæring på tro og love, underskrevet og dateret, om at den økonomiske aktør ikke befinder sig i en af de situationer, der er omhandlet i finansforordningens artikel 106, stk. 1 og 4, eller artikel 107, eller i en af de situationer, der er omhandlet i finansforordningens 106, stk. 7, litra a).
               En økonomisk aktør kan genbruge et ESPD, der allerede har været benyttet i en tidligere procedure, forudsat at den økonomiske operatør bekræfter, at oplysningerne deri fortsat er korrekte.
               Hvis de ordregivende myndigheder begrænser antallet af ansøgere, jf. finansforordningens artikel 104, stk. 3, skal alle ansøgere fremlægge de beviser, der er omhandlet i stk. 3 i denne artikel.
               Den ordregivende myndighed kan afhængigt af sin risikovurdering beslutte ikke at udbede sig et ESPD eller en tro og love-erklæring for følgende:
               
                           a)
                        
                        
                           udbud med en meget lav værdi, jf. artikel 137, stk. 2
                        
                     
                           b)
                        
                        
                           udbud med kontrakter vedrørende foranstaltninger udadtil, hvis værdi ikke overstiger 20 000 EUR, jf. artikel 265, stk. 1, artikel 267, stk. 1, eller artikel 269, stk. 1.
                        
                     2.   Den valgte tilbudsgiver skal inden for en frist, som fastsættes af de ordregivende myndigheder, og inden underskrivelsen af kontrakten fremlægge de i stk. 3 i denne artikel omhandlede beviser til bekræftelse af ESPD'en eller tro og love-erklæringen i følgende tilfælde:
               
                           a)
                        
                        
                           i forbindelse med kontrakter, som institutionerne indgår for egen regning, og hvis værdi svarer til eller overstiger de beløbsgrænser, der er henvist til i finansforordningens artikel 118, stk. 1
                        
                     
                           b)
                        
                        
                           i forbindelse med kontrakter vedrørende foranstaltninger udadtil, hvis værdi er lig med eller overstiger de beløbsgrænser, der er fastsat i artikel 265, stk. 1, litra a), artikel 267, stk. 1, litra a), eller artikel 269, stk. 1, litra a).
                        
                     3.   De ordregivende myndigheder godkender som tilstrækkeligt bevis for, at den økonomiske aktør ikke befinder sig i en af de situationer, der er omhandlet i finansforordningens artikel 106, stk. 1, litra a), c), d) eller f), fremlæggelse af en straffeattest af nyere dato eller eventuelt et tilsvarende dokument, som for nylig er udstedt af en kompetent retslig eller administrativ myndighed i hjemlandet, hvoraf det fremgår, at disse krav er opfyldt.
               De ordregivende myndigheder godkender som tilstrækkeligt bevis for, at den økonomiske aktør ikke befinder sig i en af de situationer, der er omhandlet i finansforordningens artikel 106, stk. 1, litra a) eller b), en attest af nyere dato udstedt af den kompetente myndighed i den pågældende stat.
               Når attesten ikke udstedes af det pågældende land, kan den økonomiske aktør i stedet fremlægge en edsvoren erklæring, der er afgivet for en kompetent retslig eller administrativ myndighed, for en notar eller for en kompetent faglig organisation i hjemlandet.
               4.   De ordregivende myndigheder kan undlade at kræve, at en økonomisk aktør fremlægger den dokumentation, der er omhandlet i stk. 3, for så vidt angår internationale organisationer, hvis de vederlagsfrit kan få adgang til denne dokumentation i en national database, eller hvis en sådan dokumentation allerede er forelagt for den i forbindelse med en anden procedure, forudsat at datoen for udstedelsen af dokumenterne ikke overstiger ét år, og at de stadig er gyldige.
               I så fald skal den økonomiske aktør erklære på tro og love, at dokumentationen allerede er fremlagt i forbindelse med en tidligere procedure, og bekræfte, at der ikke er sket ændringer i dennes situation.
               Artikel 142
               Foranstaltninger for at undgå konkurrencefordrejning
               (Finansforordningens artikel 107, stk. 1)
               De i artikel 107, stk. 1, litra c), omhandlede foranstaltninger omfatter meddelelse til de andre ansøgere og tilbudsgivere af relevante oplysninger, der er udvekslet som led i eller som følge af ansøgerens eller tilbudsgiverens tilknytning til forberedelsen af udbudsproceduren, samt fastsættelsen af tilstrækkelige tidsfrister for modtagelsen af tilbud.
               Den pågældende ansøger eller tilbudsgiver afvises kun fra proceduren, når der ikke er andre måder at sikre overholdelse af princippet om ligebehandling.
               Inden en eventuel udelukkelse skal ansøgere eller tilbudsgivere have mulighed for at godtgøre, at deres deltagelse i forberedelsen af udbudsproceduren ikke kan fordreje konkurrencen.
               Artikel 143
               Systemet for tidlig opdagelse og udelukkelse — databasens funktionsmåde
               (Finansforordningens artikel 108, stk. 1, 2, 3, 4 og 12)
               Med henblik på at sikre at den i artikel 108, stk. 1, i finansforordningen omhandlede database fungerer efter hensigten udpeger de i artikel 108, stk. 2, litra c), d) og e), i finansforordningen omhandlede institutioner, kontorer, organer, agenturer og enheder bemyndigede personer.
               Disse bemyndigede personer skal i givet fald fremsende de i artikel 108, stk. 3, i finansforordningen omhandlede oplysninger. De skal have adgang i overensstemmelse med artikel 108, stk. 4 og 12, i finansforordningen.
               Bemyndigede personer, der allerede er udpeget af de enheder, der er omhandlet i artikel 108, stk. 2, litra d), i finansforordningen, i overensstemmelse med de sektorspecifikke regler, kan anvendes med henblik på artikel 108, stk. 12, i finansforordningen.
               Oplysninger, der er indhentet fra de enheder, der er omhandlet i artikel 108, stk. 2, litra d), i finansforordningen, fremsendes udelukkende ved hjælp af systemet til indberetning af uregelmæssigheder, som er det IT-baserede informationssystem, Kommissionen anvender på nuværende tidspunkt til indberetning af svig og uregelmæssigheder, i overensstemmelse med de sektorspecifikke regler.
               Med henblik på artikel 108, stk. 4, i finansforordningen stilles de oplysninger, der fremsendes ved hjælp af dette IT-baserede informationssystem, til rådighed af Kommissionen i den i artikel 108, stk. 1, i finansforordningen omhandlede database.
               Artikel 144
               Panel
               (Finansforordningens artikel 108, stk. 6)
               1.   Panelets formand udnævnes af Kommissionen. Formanden vælges blandt tidligere medlemmer af Revisionsretten eller Domstolen, eller tidligere tjenestemænd, der som minimum har været generaldirektør i en af Unionens institutioner, Kommissionen undtaget. Han eller hun vælges på baggrund af personlige egenskaber og faglige kvalifikationer, omfattende erfaringer med juridiske og økonomiske spørgsmål samt dokumenterede kompetencer, uafhængighed og integritet. Mandatperioden er på fem år og kan ikke fornyes. Formanden udnævnes til særlig rådgiver som omhandlet i artikel 5 i ansættelsesvilkårene for de øvrige ansatte i Den Europæiske Union.
               Panelets formand foresidder alle panelets møder. Formanden varetager sit hverv i uafhængighed. Han eller hun må ikke have en interessekonflikt mellem hvervet som formand for panelet og andre officielle pligter.
               2.   Kommissionen udpeger to permanente medlemmer. Et yderligere medlem repræsenterer de anmodende ordregivende myndigheder og udpeges i henhold til deres interne organisation.
               3.   Panelets faste sekretariat sikrer, at:
               
                           a)
                        
                        
                           der udarbejdes en analyse af de oplysninger, der indgives til panelet i medfør af artikel 108, stk. 8, litra a), i finansforordningen
                        
                     
                           b)
                        
                        
                           der etableres kontakt med de økonomiske aktører og de andre anvisningsberettigede med henblik på artikel 108, stk. 8, litra b), c) og f), i finansforordningen
                        
                     
                           c)
                        
                        
                           de henstillinger, som panelet vedtager i henhold til artikel 108, stk. 5, i finansforordningen, samt de afgørelser, som de ordregivende myndigheder træffer i henhold til artikel 106, stk. 3, opbevares
                        
                     
                           d)
                        
                        
                           offentliggørelse sker centralt i henhold til artikel 106, stk. 16, i finansforordningen.
                        
                     4.   Hvert medlem af panelet vurderer hver enkelt sag i overensstemmelse med de regler og procedurer, der er fastlagt i denne forordning, finansforordningen og andre gældende regler fastlagt af Kommissionen. Forud for udpegelsen og i løbet af mandatperioden er medlemmet forpligtet til omgående at oplyse enhver hændelse, der kan udgøre en interessekonflikt som omhandlet i artikel 57 i finansforordningen og artikel 32 i denne forordning. Panelets medlemmer erklærer sig for inhabile i sager, hvor de har en interessekonflikt.
               5.   Panelets forretningsorden vedtages af Kommissionen.
               Artikel 146
               Udvælgelseskriterier
               (Finansforordningens artikel 110, stk. 2)
               1.   De ordregivende myndigheder præciserer i udbudsdokumenterne udvælgelseskriterierne, minimale kapacitetsniveauer og de beviser, der skal forelægges som dokumentation for denne kapacitet. Alle krav skal være relaterede og stå i forhold til kontraktens genstand.
               Under hensyntagen til stk. 6 fastsætter de ordregivende myndigheder i udbudsdokumenterne, hvordan sammenslutninger af økonomiske aktører opfylder udvælgelseskriterierne.
               Når en kontrakt er opdelt i delkontrakter, kan de ordregivende myndigheder fastsætte minimale kapacitetsniveauer for hver delkontrakt. De kan desuden fastsætte minimale kapacitetsniveauer, for det tilfælde at flere delkontrakter tildeles den samme kontrahent.
               2.   Hvad angår kapacitet til at udøve det pågældende erhverv, kan de ordregivende myndigheder kræve, at økonomiske aktører opfylder mindst en af følgende betingelser:
               
                           a)
                        
                        
                           med undtagelse af internationale organisationer, at de er optaget i et relevant fagligt register eller handelsregister
                        
                     
                           b)
                        
                        
                           for så vidt angår tjenesteydelseskontrakter, at de skal have en bestemt autorisation, der dokumenterer, at de har tilladelse til at opfylde kontrakten i hjemlandet eller til at være medlem af en bestemt faglig organisation.
                        
                     3.   Når de ordregivende myndigheder modtager ansøgninger om deltagelse eller tilbud, skal de acceptere ESPD'en eller en erklæring på tro og love om, at ansøgeren eller tilbudsgiveren opfylder udvælgelseskriterierne.
               De ordregivende myndigheder kan når som helst i løbet af proceduren anmode tilbudsgiverne og ansøgerne om at fremlægge en ajourført erklæring eller hele eller en del af de krævede supplerende dokumenter, hvis dette er nødvendigt for at sikre, at proceduren gennemføres korrekt.
               De ordregivende myndigheder kræver, at ansøgerne eller de valgte tilbudsgivere fremlægger ajourførte supplerende dokumenter, medmindre de allerede har modtaget dem med henblik på et andet udbud, og forudsat at dokumenterne stadig er ajour, eller medmindre de vederlagsfrit kan få adgang til dem i en national database.
               4.   De ordregivende myndigheder kan afhængigt af deres risikovurdering beslutte ikke at kræve bevis for den økonomiske aktørs rets- og handleevne, økonomiske og finansielle kapacitet samt tekniske og faglige kapacitet i forbindelse med følgende procedurer:
               
                           a)
                        
                        
                           i forbindelse med udbudsprocedurer for kontrakter med lav eller mellemstor værdi, som institutionerne indgår for egen regning, og hvis værdi ikke overstiger de beløbsgrænser, der er henvist til i finansforordningens artikel 118, stk. 1
                        
                     
                           b)
                        
                        
                           i forbindelse med udbudsprocedurer for kontrakter i forbindelse med foranstaltninger udadtil, hvis værdi ikke overstiger de beløbsgrænser, der er omhandlet i artikel 265, stk. 1, litra a), artikel 267, stk. 1, litra a), og artikel 269, stk. 1, litra a).
                        
                     Når de ordregivende myndigheder beslutter ikke at kræve bevis for økonomiske aktørers rets- og handleevne, økonomiske og finansielle kapacitet samt tekniske og faglige kapacitet, udbetales der ikke forfinansiering.
               5.   En økonomisk aktør kan i givet fald og for en bestemt kontrakt basere sig på andre enheders kapacitet uanset den juridiske karakter af forbindelserne mellem den økonomiske aktør selv og disse enheder. Aktøren skal i så fald over for de ordregivende myndigheder bevise, at denne råder over de nødvendige ressourcer til at opfylde kontrakten, ved at forelægge et tilsagn fra disse enheder herom.
               Med hensyn til tekniske og faglige kriterier kan en økonomisk aktør dog kun basere sig på andre enheders kapacitet, når sidstnævnte skal udføre de bygge- og anlægsarbejder eller tjenesteydelser, for hvilke disse kapaciteter kræves.
               Såfremt en økonomisk aktør baserer sig på andre enheders kapacitet med hensyn til kriterierne vedrørende økonomisk og finansiel kapacitet, kan de ordregivende myndigheder kræve, at den økonomiske aktør og de pågældende enheder hæfter solidarisk for kontraktens udførelse.
               De ordregivende myndigheder kan kræve oplyst, hvor stor en del af kontrakten tilbudsgiveren agter at give i underentreprise, og hvem underentreprenørerne er.
               I forbindelse med bygge- og anlægsarbejder eller tjenesteydelser, der skal leveres ved et anlæg under de ordregivende myndigheders direkte tilsyn, kræver den ordregivende myndighed kontrahenten meddeler den ordregivende myndighed navn, kontaktoplysninger og bemyndigede repræsentanter for sine underentreprenører, herunder udskiftning af underentreprenører.
               6.   De ordregivende myndigheder kontrollerer, om de enheder, hvis kapacitet den økonomiske aktør agter at basere sig på, og den påtænkte underentreprenør opfylder de relevante udvælgelseskriterier, især når underentreprisen udgør en væsentlig del af kontrakten.
               De ordregivende myndigheder skal kræve, at den økonomiske aktør erstatter en enhed eller en underentreprenør, der ikke opfylder et relevant udvælgelseskriterium.
               7.   I forbindelse med bygge- og anlægskontrakter, tjenesteydelseskontrakter eller monterings- og installationsarbejde under en vareindkøbskontrakt kan de ordregivende myndigheder kræve, at visse centrale opgaver udføres direkte af tilbudsgiveren selv eller, hvis et tilbud indgives af en sammenslutning af økonomiske aktører, af en deltager i den pågældende sammenslutning.
               Artikel 147
               Økonomisk og finansiel kapacitet
               (Finansforordningens artikel 110, stk. 2)
               1.   For at sikre at de økonomiske aktører har tilstrækkelig økonomisk og finansiel kapacitet til at opfylde kontrakten, kan de ordregivende myndigheder navnlig kræve, at:
               
                           a)
                        
                        
                           de økonomiske aktører har en vis minimumsårsomsætning, herunder en vis minimumsomsætning inden for det område, som kontrakten dækker
                        
                     
                           b)
                        
                        
                           de økonomiske aktører fremlægger oplysninger om deres årsregnskab, der viser forholdet mellem aktiver og passiver
                        
                     
                           c)
                        
                        
                           de økonomiske aktører kan demonstrere et tilstrækkeligt niveau af erhvervsansvarsforsikring.
                        
                     Med henblik på første afsnit, litra a), må minimumsårsomsætningen ikke være højere end den dobbelte anslåede årlige værdi af kontrakten, undtagen i behørigt begrundede tilfælde knyttet til købets art som angivet i udbudsdokumenterne af de ordregivende myndigheder.
               Med henblik på første afsnit, litra b), angiver de ordregivende myndigheder i udbudsdokumenterne, hvilke metoder og kriterier der skal anvendes.
               2.   I tilfælde af dynamiske indkøbssystemer beregnes den maksimale årsomsætning på grundlag af den forventede maksimale størrelse af specifikke kontrakter, der tildeles på grundlag af dette system.
               3.   De ordregivende myndigheder angiver i udbudsdokumenterne, hvilke beviser den økonomiske aktør skal fremlægge for at påvise økonomisk og finansiel kapacitet. De kan navnlig kræve et eller flere af følgende dokumenter:
               
                           a)
                        
                        
                           relevante erklæringer fra en bank eller i givet fald bevis for relevant erhvervsansvarsforsikring
                        
                     
                           b)
                        
                        
                           årsregnskaber eller uddrag heraf for en periode på højst de tre seneste afsluttede regnskabsår
                        
                     
                           c)
                        
                        
                           en erklæring om den økonomiske aktørs samlede omsætning og i påkommende tilfælde omsætningen inden for det område, som kontrakten vedrører, i højst de tre seneste disponible regnskabsår
                        
                     Hvis den økonomiske aktør af en gyldig grund ikke er i stand til at fremlægge den af de ordregivende myndigheder forlangte dokumentation, kan han godtgøre sin økonomiske og finansielle kapacitet ved ethvert andet dokument, som de ordregivende myndigheder finder egnet.
               Artikel 148
               Teknisk og faglig kapacitet
               (Finansforordningens artikel 110, stk. 2)
               1.   De ordregivende myndigheder kontrollerer, at ansøgere og tilbudsgivere opfylder mindstekravene i udvælgelseskriterierne vedrørende teknisk og faglig kapacitet i overensstemmelse med stk. 2-5.
               2.   De ordregivende myndigheder angiver i udbudsdokumenterne, hvilke beviser den økonomiske aktør skal fremlægge for at påvise teknisk og faglig kapacitet. De kan kræve et eller flere af følgende dokumenter:
               
                           a)
                        
                        
                           for så vidt angår bygge- og anlægsarbejder, varer, der kræver monterings- eller installationsarbejder, eller tjenesteydelser, dokumentation for at de personer, der er ansvarlige for udførelsen, har de nødvendige uddannelsesmæssige og faglige kvalifikationer, viden, erfaring og ekspertise
                        
                     
                           b)
                        
                        
                           en liste over følgende:
                           
                                       i)
                                    
                                    
                                       de betydeligste tjenesteydelser eller vareleveringer, der er udført i løbet af de sidste tre år, med angivelse af beløb, dato og kunder, offentlige eller private, der på anmodning ledsages af erklæringer udstedt af kunderne
                                    
                                 
                                       ii)
                                    
                                    
                                       de arbejder, der er udført i løbet af de seneste fem år, ledsaget af attester for tilfredsstillende udførelse af de betydeligste arbejder
                                    
                                 
                     
                           c)
                        
                        
                           en erklæring vedrørende det tekniske udstyr, det værktøj og de faciliteter, der er til rådighed for den økonomiske aktør til at opfylde en tjenesteydelses- eller bygge- og anlægskontrakt
                        
                     
                           d)
                        
                        
                           en beskrivelse af det tekniske udstyr og de midler, der er til rådighed for den økonomiske aktør til sikring af kvaliteten, samt en beskrivelse af de undersøgelses- og forskningsfaciliteter, der er til rådighed
                        
                     
                           e)
                        
                        
                           en reference til de teknikere eller tekniske organer, der er til rådighed for den økonomiske aktør, især dem, der er ansvarlige for kvalitetskontrollen, uanset om de direkte hører til den økonomiske aktørs virksomhed eller ej
                        
                     
                           f)
                        
                        
                           for så vidt angår varer: fremlæggelse af prøver, beskrivelser, autentiske fotografier eller attester udstedt af officielle kvalitetskontrolinstitutter eller -anstalter, hvis kompetence er anerkendt, og som attesterer, at varer, der er klart identificeret ved henvisning til tekniske specifikationer eller standarder, er i overensstemmelse med disse
                        
                     
                           g)
                        
                        
                           for så vidt angår bygge- og anlægsarbejder en erklæring om den økonomiske aktørs årlige gennemsnitlige antal beskæftigede og antallet af ledere i de sidste tre år
                        
                     
                           h)
                        
                        
                           en angivelse af den forvaltning af forsyningskæden og de eftersporingssystemer, som den økonomiske aktør kan anvende ved udførelsen af kontrakten
                        
                     
                           i)
                        
                        
                           angivelse af de miljøstyringsforanstaltninger, som den økonomiske aktør kan anvende ved udførelsen af kontrakten.
                        
                     Med henblik på første afsnit, litra b), nr. i), og hvis det er nødvendigt for at sikre tilstrækkelig konkurrence, kan de ordregivende myndigheder angive, at der vil blive taget hensyn til dokumentation for levering af relevante varer eller tjenesteydelser, der er leveret eller udført mere end tre år tidligere.
               Med henblik på første afsnit, litra b), nr. ii), og hvis det er nødvendigt for at sikre tilstrækkelig konkurrence, kan de ordregivende myndigheder angive, at der vil blive taget hensyn til dokumentation for levering af relevante bygge- og anlægsarbejder, der er leveret eller udført mere end fem år tidligere.
               3.   Hvis de tjenesteydelser eller vareleveringer, der skal leveres, er komplekse, eller hvis de undtagelsesvis skal tjene et særligt formål, kan den tekniske og faglige kapacitet dokumenteres ved en kontrol foretaget af de ordregivende myndigheder eller på disses vegne af et kompetent officielt organ i det land, hvor den økonomiske aktør er etableret, med forbehold af dette organs samtykke. Denne kontrol vedrører den økonomiske aktørs tekniske kapacitet eller produktionskapacitet og om nødvendigt dennes undersøgelses- og forskningsfaciliteter og de foranstaltninger, denne har truffet til kontrol af kvaliteten.
               4.   Såfremt de ordregivende myndigheder kræver fremlæggelse af certifikater udstedt af uafhængige organer til bekræftelse af, at den økonomiske aktør opfylder bestemte kvalitetssikringsstandarder, herunder adgang for handicappede, henviser de til kvalitetssikringssystemer, som bygger på de relevante europæiske standardserier, der er certificeret af godkendte organer. De ordregivende myndigheder accepterer ligeledes anden form for dokumentation for tilsvarende kvalitetssikringsforanstaltninger, hvis den pågældende økonomiske aktør påviseligt ikke har mulighed for at skaffe sådanne certifikater inden for den gældende frist af årsager, der ikke kan tilskrives den økonomiske aktør, og forudsat at den økonomiske aktør beviser, at de foreslåede kvalitetssikringsforanstaltninger overholder de krævede kvalitetssikringsstandarder.
               5.   Såfremt de ordregivende myndigheder kræver fremlæggelse af certifikater udstedt af uafhængige organer til bekræftelse af, at den økonomiske aktør opfylder bestemte miljøledelsessystemer eller -standarder, henviser de til EU-ordningen for miljøledelse og miljørevision eller til andre anerkendte miljøledelsessystemer i henhold til artikel 45 i Europa-Parlamentets og Rådets forordning (EF) nr. 1221/2009 (13) eller andre miljøledelsesstandarder, der er baseret på de relevante europæiske eller internationale standarder udstedt af godkendte organer. Hvis den pågældende økonomiske aktør påvisligt ikke havde adgang til sådanne certifikater eller ikke havde mulighed for at skaffe dem inden for den gældende frist af årsager, der ikke kan tilskrives den pågældende økonomiske aktør, accepterer de ordregivende myndigheder ligeledes anden form for dokumentation for tilsvarende miljøledelsesforanstaltninger, såfremt den økonomiske aktør beviser, at disse foranstaltninger svarer til dem, der kræves i det gældende miljøledelsessystem eller den gældende miljøledelsesstandard.
               6.   De ordregivende myndigheder kan konkludere, at en økonomisk aktør ikke har de krævede erhvervsevner til at udføre kontrakten i overensstemmelse med en passende kvalitetsstandard, hvis de ordregivende myndigheder har fastslået, at den økonomiske aktør har modstridende interesser, som kan påvirke kontraktens opfyldelse i negativ retning.
               Artikel 149
               Tildelingskriterier
               (Finansforordningens artikel 110, stk. 3)
               1.   Kvalitetskriterierne kan f.eks. omfatte teknisk værdi, æstetiske og funktionsmæssige karakteristika, tilgængelighed, udformning for alle brugere, sociale, miljømæssige og innovative karakteristika, fremstilling, levering og handel eller andre specifikke processer på et hvilket som helst tidspunkt i livscyklussen, organiseringen af de medarbejdere, der er udpeget til at udføre den pågældende kontrakt, kundeservice, teknisk bistand eller leveringsbetingelser såsom leveringsdato, leveringsprocedure og leveringstid eller færdiggørelsestid.
               2.   De ordregivende myndigheder angiver i udbudsdokumenterne, hvordan de relativt vil vægte de kriterier, der er valgt med henblik på at afgøre, hvilket tilbud der er det økonomisk mest fordelagtige, undtagen når dette er bestemt på grundlag af laveste pris. Denne vægtning kan angives som en ramme med et passende maksimalt udsving.
               Den relative vægtning af priskriteriet i forhold til andre kriterier må ikke føre til, at priskriteriet neutraliseres.
               Hvis vægtning ikke er mulig af objektive årsager, angiver de ordregivende myndigheder kriterierne i prioriteret rækkefølge.
               3.   De ordregivende myndigheder kan fastsætte minimumsniveauer for kvaliteten. Tilbud, som ligger under disse kvalitetsniveauer, afvises.
               4.   Beregning af livscyklusomkostninger skal i relevant omfang omfatte en del af eller alle følgende omkostninger gennem en vares, en tjenesteydelses eller et bygge- og anlægsarbejdes livscyklus:
               
                           a)
                        
                        
                           omkostninger, der afholdes af de ordregivende myndigheder eller andre brugere, såsom:
                           
                                       i)
                                    
                                    
                                       omkostninger i forbindelse med erhvervelse
                                    
                                 
                                       ii)
                                    
                                    
                                       omkostninger i forbindelse med brug såsom forbrug af energi og andre ressourcer
                                    
                                 
                                       iii)
                                    
                                    
                                       omkostninger til vedligeholdelse
                                    
                                 
                                       iv)
                                    
                                    
                                       omkostninger i forbindelse med bortskaffelse såsom indsamling og genvinding
                                    
                                 
                     
                           b)
                        
                        
                           omkostninger, der henføres til eksterne virkninger på miljøområdet, som er knyttet til bygge- og anlægsarbejderne, varerne eller tjenesteydelserne i løbet af livscyklussen, såfremt deres pengemæssige værdi kan bestemmes og verificeres.
                        
                     5.   Hvis de ordregivende myndigheder vurderer omkostningerne ud fra en beregning af livscyklusomkostningerne, angiver de i udbudsdokumenterne, hvilke data tilbudsgiverne skal fremlægge, og hvilken metode de vil anvende til at bestemme livscyklusomkostningerne på grundlag af disse data.
               Den metode, som anvendes til vurderingen af omkostninger, der henføres til eksterne virkninger på miljøområdet, skal opfylde alle følgende betingelser:
               
                           a)
                        
                        
                           den skal være baseret på objektivt verificerbare og ikkediskriminerende kriterier
                        
                     
                           b)
                        
                        
                           den skal være tilgængelig for alle interessenter
                        
                     
                           c)
                        
                        
                           de data, som kræves, kan fremskaffes ved en rimelig indsats af de økonomiske aktører.
                        
                     Hvis det er relevant, anvender de ordregivende myndigheder de obligatoriske fælles metoder til beregning af livscyklusomkostninger, der er fastsat i bilag XIII til direktiv 2014/24/EU.
               Artikel 150
               Anvendelse af elektroniske auktioner
               (Finansforordningens artikel 110, stk. 5)
               1.   De ordregivende myndigheder kan anvende elektroniske auktioner, hvor nye og lavere priser og/eller nye værdier for visse elementer i tilbuddene præsenteres.
               De ordregivende myndigheder strukturerer den elektroniske auktion som en gentagen elektronisk proces efter den første fuldstændige vurdering af tilbuddene, således at disse kan klassificeres på grundlag af automatiske vurderingsmetoder.
               2.   Ved offentlige udbud eller begrænsede udbud eller udbud med forhandling kan de ordregivende myndigheder beslutte, at der anvendes elektronisk auktion inden tildelingen af en kontrakt, når udbudsdokumenterne kan fastsættes nøjagtigt.
               Elektronisk auktion kan anvendes ved fornyet konkurrence mellem parterne i en rammeaftale, jf. artikel 122, stk. 3, litra b), og ved udbud af kontrakter, som skal tildeles inden for det dynamiske indkøbssystem, der er omhandlet i artikel 131.
               Den elektroniske auktion baseres på en af de tildelingsmetoder, der er fastsat i finansforordningens artikel 110, stk. 4.
               3.   De ordregivende myndigheder, der beslutter at anvende elektronisk auktion, anfører dette i udbudsbekendtgørelsen.
               Udbudsdokumenterne skal omfatte følgende:
               
                           a)
                        
                        
                           værdierne for de elementer, der holdes elektronisk auktion over, for så vidt som disse elementer er kvantificerbare og kan udtrykkes i tal eller procentdele
                        
                     
                           b)
                        
                        
                           de eventuelle grænser for de værdier, som kan fremlægges, således som de fremgår af specifikationer af kontraktens genstand
                        
                     
                           c)
                        
                        
                           de oplysninger, der vil blive stillet til tilbudsgivernes rådighed under den elektroniske auktion, og på hvilket tidspunkt de i givet fald stilles til rådighed
                        
                     
                           d)
                        
                        
                           de oplysninger, der er relevante for afviklingen af den elektroniske auktion, herunder om den indebærer flere faser, og hvordan den lukkes, jf. stk. 7
                        
                     
                           e)
                        
                        
                           de betingelser, på hvilke tilbudsgiverne kan byde, og især de mindste udsving mellem de bud, som i givet fald kræves for at byde
                        
                     
                           f)
                        
                        
                           de relevante oplysninger om det elektroniske system, der anvendes, og om betingelser og tekniske specifikationer for tilslutning.
                        
                     4.   Alle tilbudsgivere, der har afgivet antagelige tilbud, opfordres samtidig og elektronisk til at deltage i den elektroniske auktion ved anvendelse af forbindelserne i overensstemmelse med anvisningerne. Opfordringen til at deltage præciserer begyndelsesdatoen og -tidspunktet for den elektroniske auktion.
               Den elektroniske auktion kan finde sted i løbet af flere på hinanden følgende faser. Den elektroniske auktion kan tidligst indledes to hverdage efter afsendelsen af opfordringen til at afgive tilbud.
               5.   Opfordringen ledsages af resultatet af den fulde vurdering af den berørte tilbudsgivers tilbud.
               Opfordringen indeholder ligeledes den matematiske formel, der ved elektronisk auktion bestemmer den automatiske omklassificering på grundlag af de nye priser og/eller nye værdier. Denne formel indarbejder vægtningen af alle de kriterier, der er fastsat med henblik på at afgøre, hvilket tilbud der er det økonomisk mest fordelagtige, således som angivet i udbudsdokumenterne. Med henblik herpå skal eventuelle rammer for vægtningens udsving imidlertid forudgående udtrykkes ved en bestemt værdi.
               Såfremt alternative tilbud er tilladt, skal en formel angives særskilt for hvert alternativt tilbud.
               6.   Under hver fase af den elektroniske auktion giver de ordregivende myndigheder omgående og som et minimum alle tilbudsgivere tilstrækkelige oplysninger til, at de på et hvilket som helst tidspunkt kan kende deres respektive klassificering. De kan give andre oplysninger om andre afgivne priser eller værdier, hvis dette er angivet i udbudsbetingelserne, samt på et hvilket som helst tidspunkt give meddelelse om antallet af deltagere i den specifikke fase af auktionen. De må imidlertid ikke give oplysning om tilbudsgivernes identitet under afviklingen af auktionens forskellige faser.
               7.   De ordregivende myndigheder afslutter den elektroniske auktion i overensstemmelse med en eller flere af følgende fremgangsmåder:
               
                           a)
                        
                        
                           på tidligere anførte dato og tidspunkt
                        
                     
                           b)
                        
                        
                           når de ikke modtager flere nye priser eller nye værdier, der imødekommer kravene vedrørende mindsteudsving, forudsat at de tidligere har angivet den frist, de vil overholde fra modtagelsen af den sidst afgivne pris eller værdi, inden de afslutter den elektroniske auktion, eller
                        
                     
                           c)
                        
                        
                           når det tidligere anførte antal auktionsfaser er afsluttet.
                        
                     8.   Efter afslutningen af den elektroniske auktion tildeler de ordregivende myndigheder kontrakten på baggrund af resultaterne af den elektroniske auktion.
               Artikel 151
               Unormalt lave tilbud
               (Finansforordningens artikel 110, stk. 5)
               1.   Hvis prisen eller omkostningerne vedrørende en bestemt kontrakt forekommer at være unormalt lave, skal de ordregivende myndigheder skriftligt anmode om de oplysninger om den pågældende pris eller omkostnings sammensætning, som den anser for relevante, og give tilbudsgiveren lejlighed til at fremsætte sine bemærkninger.
               De ordregivende myndigheder kan navnlig tage hensyn til bemærkninger vedrørende:
               
                           a)
                        
                        
                           besparelser i forbindelse med produktionsmetoden, den måde tjenesteydelserne udføres på eller byggemetoden
                        
                     
                           b)
                        
                        
                           de anvendte tekniske løsninger eller tilbudsgiverens usædvanligt gunstige betingelser
                        
                     
                           c)
                        
                        
                           tilbuddets originalitet
                        
                     
                           d)
                        
                        
                           tilbudsgiverens overholdelse af gældende forpligtelser inden for miljø-, social- og arbejdsmarkedslovgivning
                        
                     
                           e)
                        
                        
                           underentreprenørernes overholdelse af gældende forpligtelser inden for miljø-, social- og arbejdsmarkedslovgivning
                        
                     
                           f)
                        
                        
                           muligheden for eventuel statsstøtte til tilbudsgiveren under overholdelse af gældende regler.
                        
                     2.   De ordregivende myndigheder kan kun afvise tilbuddet, hvis det foreslåede lave pris- eller omkostningsniveau ikke på tilfredsstillende måde kan begrundes ud fra den fremlagte dokumentation.
               De ordregivende myndigheder afviser tilbuddet, hvis de har fastslået, at det er unormalt lavt, fordi det ikke er i overensstemmelse med de gældende forpligtelser inden for miljø-, social- og arbejdsmarkedslovgivning.
               3.   Hvis de ordregivende myndigheder fastslår, at et tilbud er unormalt lavt, fordi tilbudsgiveren har modtaget statsstøtte, kan tilbuddet kun afvises med denne begrundelse alene, hvis tilbudsgiveren inden for en tilstrækkelig frist, som fastsættes af de ordregivende myndigheder, ikke kan godtgøre, at den pågældende støtte var forenelig med det indre marked som omhandlet i artikel 107 i TEUF.
               Artikel 152
               Tidsfrister for modtagelse af tilbud og ansøgninger om deltagelse
               (Finansforordningens artikel 111, stk. 1)
               1.   De ordregivende myndigheder fastlægger frister for modtagelse af tilbud og ansøgninger om deltagelse.
               Ved fastsættelsen af fristerne tager de ordregivende myndigheder hensyn til kontraktens kompleksitet og til den tid, der er nødvendig til udarbejdelsen af tilbud. Når tilbud kun kan udarbejdes efter et besøg på stedet eller efter gennemsyn på stedet af bilagsmateriale til udbudsdokumenterne, skal fristerne være længere end de minimumsfrister, der er fastsat i denne artikel.
               Fristerne forlænges med fem dage i følgende tilfælde:
               
                           a)
                        
                        
                           de ordregivende myndigheder tilbyder ikke direkte og vederlagsfri elektronisk adgang til udbudsdokumenterne
                        
                     
                           b)
                        
                        
                           udbudsbekendtgørelsen er offentliggjort i overensstemmelse med artikel 125, stk. 2, litra b).
                        
                     2.   Ved offentlige udbud er fristen for modtagelse af tilbud mindst 37 dage regnet fra datoen for afsendelsen af udbudsbekendtgørelsen.
               3.   Ved offentlige udbud eller begrænsede udbud eller udbud med forhandling, i dynamiske indkøbssystemer og i innovationspartnerskaber skal fristen for modtagelse af ansøgninger om deltagelse være mindst 32 dage regnet fra datoen for afsendelsen af udbudsbekendtgørelsen.
               4.   Ved offentlige udbud og udbud med forhandling er fristen for modtagelse af tilbud mindst 30 dage regnet fra datoen for afsendelsen af opfordringen til at afgive tilbud.
               5.   I dynamiske indkøbssystemer er fristen for modtagelse af tilbud mindst 10 dage regnet fra datoen for afsendelsen af opfordringen til at afgive tilbud.
               6.   Ved udbud efter indkaldelse af interessetilkendegivelser som omhandlet i artikel 136, stk. 1, er fristen:
               
                           a)
                        
                        
                           mindst 10 dage regnet fra datoen for afsendelsen af opfordringen til at afgive tilbud, når der er tale om den procedure, der er omhandlet i artikel 136, stk. 1, litra a), og artikel 136, stk. 3, litra b), nr. i)
                        
                     
                           b)
                        
                        
                           mindst 10 dage for modtagelse af ansøgninger om deltagelse og mindst 10 dage for modtagelse af tilbud, når der er tale om den procedure i to faser, der er omhandlet i artikel 136, stk. 3, litra b), nr. ii).
                        
                     7.   For så vidt angår offentlige eller begrænsede udbud, kan den ordregivende myndighed reducere fristen for modtagelse af tilbud med fem dage, hvis de accepterer, at tilbud kan indgives via elektroniske midler.
               Artikel 153
               Adgangen til udbudsdokumenter og fristerne for fremlæggelse af yderligere oplysninger
               (Finansforordningens artikel 111, stk. 1)
               1.   De ordregivende myndigheder giver vederlagsfrit direkte elektronisk adgang til udbudsdokumenterne fra datoen for udbudsbekendtgørelsens offentliggørelse, eller for så vidt angår udbud uden forudgående offentliggørelse eller i henhold til artikel 136, fra datoen for afsendelsen af opfordringen til at afgive tilbud.
               I behørigt begrundede tilfælde kan de ordregivende myndigheder overføre udbudsdokumenterne på andre nærmere fastsatte måder, hvis direkte elektronisk adgang ikke er mulig af tekniske årsager, eller hvis udbudsdokumenterne indeholder fortrolige oplysninger. I disse tilfælde gælder artikel 152, stk. 1, tredje afsnit, med undtagelse af hastetilfælde som omhandlet i artikel 154, stk. 1.
               De ordregivende myndigheder kan pålægge økonomiske aktører krav om beskyttelse af oplysninger af fortrolig karakter, der er indeholdt i udbudsdokumenterne. De giver meddelelse om disse krav samt om, hvordan der kan opnås adgang til de pågældende udbudsdokumenter.
               2.   De ordregivende myndigheder meddeler supplerende oplysninger i tilknytning til udbudsdokumenterne samtidigt og skriftligt til alle interesserede økonomiske aktører så hurtigt som muligt.
               De ordregivende myndigheder er ikke forpligtet til at svare på anmodninger om supplerende oplysninger, som er indgivet mindre end seks hverdage inden udløbet af fristen for modtagelse af tilbud.
               3.   De ordregivende myndigheder forlænger fristerne for modtagelse af tilbud, hvis:
               
                           a)
                        
                        
                           de ikke har meddelt supplerende oplysninger senest seks dage inden udløbet af fristen for modtagelse af tilbud, selv om den økonomiske aktør har anmodet om dem i tide
                        
                     
                           b)
                        
                        
                           hvis de foretager væsentlige ændringer i udbudsdokumenterne.
                        
                     Artikel 154
               Frister i hastetilfælde
               (Finansforordningens artikel 111, stk. 1)
               1.   Når det i behørigt begrundede hastetilfælde er umuligt at overholde de minimumsfrister, der er fastsat i artikel 152, stk. 2 og 3, i forbindelse med offentlige eller begrænsede udbud, kan de ordregivende myndigheder fastsætte:
               
                           a)
                        
                        
                           en frist for modtagelse af ansøgninger om deltagelse eller tilbud ved offentlige udbud, der ikke er kortere end 15 dage regnet fra datoen for afsendelsen af udbudsbekendtgørelsen
                        
                     
                           b)
                        
                        
                           en frist for modtagelse af tilbud ved begrænsede udbud, der ikke er kortere end ti dage regnet fra datoen for afsendelsen af opfordringen til at afgive tilbud.
                        
                     2.   I hastetilfælde er den i artikel 153, stk. 2, første afsnit, og artikel 153, stk. 3, litra a), fastsatte frist fire dage.
               Artikel 155
               Regler for afgivelse af tilbud
               (Finansforordningens artikel 111, stk. 1 og 2)
               1.   Reglerne for afgivelse af tilbud og ansøgninger om deltagelse fastlægges af de ordregivende myndigheder, som kan vælge én kommunikationsform.
               Det valgte kommunikationsmiddel skal gøre det muligt at sikre, at følgende betingelser er opfyldt:
               
                           a)
                        
                        
                           hvert tilbud indeholder alle de oplysninger, der er nødvendige for at vurdere det
                        
                     
                           b)
                        
                        
                           dataintegriteten er sikret
                        
                     
                           c)
                        
                        
                           tilbuddenes og deltagelsesansøgningernes fortrolighed bevares, og de ordregivende myndigheder får først kendskab til tilbuddene og deltagelsesansøgningerne efter udløbet af den frist, der er fastsat for afgivelse af tilbud
                        
                     
                           d)
                        
                        
                           personoplysninger beskyttes i overensstemmelse med kravene i forordning (EF) nr. 45/2001.
                        
                     2.   Undtagen for kontrakter med en værdi under de beløbsgrænser, der er henvist til i finansforordningens artikel 118, stk. 1, skal systemerne for elektronisk modtagelse af ansøgninger om deltagelse ved tekniske midler og passende procedurer garantere følgende:
               
                           a)
                        
                        
                           den økonomiske aktør kan autentificeres med sikkerhed
                        
                     
                           b)
                        
                        
                           det nøjagtige tidspunkt og den nøjagtige dato for modtagelse af tilbud og ansøgninger om deltagelse kan fastslås med sikkerhed
                        
                     
                           c)
                        
                        
                           det kan med rimelighed sikres, at ingen kan få adgang til oplysninger, som er fremsendt i medfør af disse krav, før udløbet af de fastsatte frister
                        
                     
                           d)
                        
                        
                           kun bemyndigede personer kan fastsætte eller ændre datoerne for åbning af de modtagne oplysninger
                        
                     
                           e)
                        
                        
                           på de forskellige stadier af udbudsproceduren må kun bemyndigede personer få adgang til alle eller en del af de indsendte oplysninger, der er nødvendige for proceduren
                        
                     
                           f)
                        
                        
                           det kan i rimelig grad sikres, at ethvert forsøg på overtrædelse af betingelserne i litra a)-e) klart kan spores.
                        
                     3.   Når de ordregivende myndigheder tillader elektronisk afgivelse af tilbud og ansøgninger om deltagelse, anses de elektroniske dokumenter, som indgives ved hjælp af sådanne systemer, for at være originaler.
               4.   Når tilbuddene eller ansøgningerne indgives pr. brev, kan tilbudsgiverne eller ansøgerne afgive deres tilbud eller ansøgninger om deltagelse:
               
                           a)
                        
                        
                           pr. post eller med kurertjeneste, i hvilke tilfælde det er postvæsenets stempel eller datoen for beviset for aflevering, der er afgørende
                        
                     
                           b)
                        
                        
                           ved aflevering i de ordregivende myndigheders lokaler, enten af tilbudsgiveren eller ansøgeren selv eller af dennes befuldmægtigede, i hvilke tilfælde det er kvittering for modtagelsen, der er afgørende.
                        
                     5.   Ved at indgive en ansøgning om deltagelse eller et tilbud, accepterer ansøgerne eller tilbudsgiverne, at resultatet af proceduren meddeles ad elektroniske kanaler.
               Artikel 155a
               Elektroniske kataloger
               (Finansforordningens artikel 111, stk. 7)
               1.   Hvis der kræves anvendelse af elektroniske kommunikationsmidler, kan de ordregivende myndigheder kræve, at tilbuddene indgives i form af et elektronisk katalog, eller at de omfatter et elektronisk katalog.
               2.   Hvis det accepteres eller kræves, at tilbuddene udformes i form af elektroniske kataloger, skal de ordregivende myndigheder:
               
                           a)
                        
                        
                           angive dette i udbudsbekendtgørelsen
                        
                     
                           b)
                        
                        
                           i udbudsdokumenterne præcisere alle de nødvendige oplysninger vedrørende formatet, det anvendte elektroniske udstyr samt de tekniske ordninger og specifikationer for kataloget.
                        
                     3.   Hvis der er indgået en rammeaftale med flere kontrahenter efter afgivelsen af tilbud via elektroniske kataloger, kan de ordregivende myndigheder bestemme, at den fornyede konkurrence i forbindelse med specifikke kontrakter skal finde sted på basis af opdaterede kataloger og ved anvendelse af en af følgende metoder:
               
                           a)
                        
                        
                           de ordregivende myndigheder opfordrer kontrahenter til at indgive deres elektroniske kataloger igen, således at de er tilpasset til kravene i den pågældende specifikke kontrakt
                        
                     
                           b)
                        
                        
                           de ordregivende myndigheder underretter kontrahenterne om, at de planlægger at indsamle de oplysninger fra de allerede fremsendte elektroniske kataloger, der er nødvendige for at kunne afgive tilbud, der er tilpasset kravene i den pågældende specifikke kontrakt, forudsat at anvendelsen af denne metode er blevet meddelt i udbudsdokumenterne for rammeaftalen.
                        
                     4.   Når metoden i stk. 3, litra b), anvendes, giver de ordregivende myndigheder kontrahenterne meddelelse om datoen og tidspunktet for, hvornår de påtænker at indsamle de oplysninger, der er nødvendige for at afgive tilbud, der er tilpasset til kravene i den pågældende specifikke kontrakt, og giver kontrahenterne mulighed for at afvise denne indsamling af oplysninger.
               De ordregivende myndigheder afsætter en passende periode mellem meddelelsen og den faktiske indsamling af oplysninger.
               Inden tildeling af den specifikke kontrakt fremlægger de ordregivende myndigheder de indsamlede oplysninger for den pågældende kontrahent og giver dermed denne mulighed for at anfægte eller bekræfte, at det således afgivne tilbud ikke indeholder nogen materielle fejl.
               Artikel 156
               Udbudsgarantier
               (Finansforordningens artikel 111, stk. 3)
               1.   De ordregivende myndigheder kan kræve en udbudsgaranti i henhold til artikel 163 svarende til 1-2 % af kontraktens samlede værdi.
               2.   De ordregivende myndigheder påberåber sig garantien, hvis tilbuddet trækkes tilbage, inden kontrakten underskrives.
               De ordregivende myndigheder frigiver udbudsgarantien for:
               
                           a)
                        
                        
                           tilbudsgivere, der er blevet afvist som omhandlet i artikel 159, stk. 2, litra b), samt tilbud, der er blevet afvist som omhandlet i artikel 159, stk. 2, litra c), efter meddelelse af resultatet af proceduren
                        
                     
                           b)
                        
                        
                           tilbud, der rangordnes som omhandlet i artikel 159, stk. 2, litra e), når kontrakten er underskrevet.
                        
                     Artikel 157
               Åbning af tilbud og ansøgninger om deltagelse
               (Finansforordningens artikel 111, stk. 4)
               1.   For så vidt angår offentlige udbud, må bemyndigede repræsentanter for tilbudsgiverne være tilstede ved åbningen af tilbuddene.
               2.   For kontrakter med en værdi svarende til eller over de beløbsgrænser, der er henvist til i finansforordningens artikel 118, stk. 1, udpeger den ansvarlige anvisningsberettigede et særligt udvalg til at åbne tilbuddene. Den anvisningsberettigede kan på grundlag af en risikoanalyse fravige denne forpligtelse, når der iværksættes en fornyet konkurrence under en rammeaftale, og i de tilfælde, der er omhandlet i artikel 134, stk. 1, i denne forordning, med undtagelse af litra d) og g).
               Åbningsudvalget består af mindst to personer, der repræsenterer mindst to organisatoriske afdelinger i den pågældende institution, som ikke er hierarkisk forbundne med hinanden. For at undgå enhver interessekonflikt er disse personer omfattet af de forpligtelser, der er omhandlet i finansforordningens artikel 57.
               I repræsentationerne og de lokale enheder, der er omhandlet i artikel 72 i nærværende forordning, eller som er isoleret i en medlemsstat, stilles der, hvis der ikke findes særskilte afdelinger, ikke krav om organisatoriske afdelinger, som ikke er hierarkisk forbundne.
               3.   Når der er tale om en udbudsprocedure, der iværksættes på et interinstitutionelt grundlag, udpeges åbningsudvalget af den ansvarlige anvisningsberettigede fra den institution, som er ansvarlig for udbudsproceduren.
               4.   De ordregivende myndigheder kontrollerer og sikrer på relevant vis integriteten af det oprindelige tilbud, herunder af tilbudsprisen og beviset for dato og tidspunkt for modtagelse, jf. artikel 155, stk. 2 og 4.
               5.   Ved offentlige udbud, hvor kontrakten tildeles på grundlag af laveste pris eller laveste omkostninger i overensstemmelse med finansforordningens artikel 110, stk. 4, læses de priser, der er angivet i de tilbud, der opfylder betingelserne, højt.
               6.   Den skriftlige registrering af åbningen af de modtagne tilbud i form af en protokol underskrives af den eller de personer, der er ansvarlige for åbningen, eller af medlemmerne af åbningsudvalget. I protokollen angives det, hvilke tilbud der opfylder henholdsvis ikke opfylder betingelserne i artikel 155, og der gives en begrundelse for de tilfælde, hvor et tilbud afvises i overensstemmelse med finansforordningens artikel 111, stk. 4. Protokollen kan underskrives i et elektronisk system, forudsat at underskriveren kan identificeres tilstrækkeligt.
               Artikel 158
               Evaluering af tilbud og ansøgninger om deltagelse
               (Finansforordningens artikel 111, stk. 5)
               1.   Den ansvarlige anvisningsberettigede udnævner et evalueringsudvalg, der skal afgive rådgivende udtalelse om kontrakter med en værdi svarende til eller over de beløbsgrænser, der er henvist til i finansforordningens artikel 118, stk. 1. Den anvisningsberettigede kan på grundlag af en risikoanalyse fravige denne forpligtelse, når der iværksættes en fornyet konkurrence under en rammeaftale, og i de tilfælde, der er omhandlet i artikel 134, stk. 1, litra c) og e), samt litra f), nr. i) og iii), og litra h).
               Den ansvarlige anvisningsberettigede kan dog beslutte, at evalueringsudvalget kun skal evaluere og rangordne tilbuddene på grundlag af tildelingskriterierne, og at udelukkelses- og udvælgelseskriterierne skal evalueres på anden passende måde, som sikrer, at der ikke er interessekonflikter.
               2.   Evalueringsudvalget består af mindst tre personer, der repræsenterer mindst to organisatoriske afdelinger i de institutioner eller organer, der er omhandlet i finansforordningens artikel 208, som ikke er hierarkisk forbundne med hinanden, og hvoraf mindst én ikke hører ind under den ansvarlige anvisningsberettigede.
               I repræsentationerne og de lokale enheder, der er omhandlet i artikel 72, eller som er isoleret i en medlemsstat, stilles der, hvis der ikke findes særskilte afdelinger, ikke krav om organisatoriske afdelinger, som ikke er hierarkisk forbundne.
               Den ansvarlige anvisningsberettigede kan beslutte at lade udvalget bistå af eksterne eksperter.
               Den ansvarlige anvisningsberettigede sikrer sig, at de personer, der er involveret i evalueringen, herunder eksterne eksperter, overholder de forpligtelser, der er omhandlet i finansforordningens artikel 57.
               3.   Når der er tale om en udbudsprocedure, der iværksættes på et interinstitutionelt grundlag, udpeges evalueringsudvalget af den ansvarlige anvisningsberettigede fra den institution, som er ansvarlig for udbudsproceduren. Evalueringsudvalgets sammensætning skal så vidt muligt afspejle, at udbudsproceduren er af interinstitutionel art.
               4.   Ansøgninger om deltagelse og tilbud, der vurderes som egnede, jf. artikel 134, stk. 2, eller ikke vurderes til at være ukorrekte eller uacceptable, jf. artikel 135, stk. 2 og 3, anses for antagelige.
               Artikel 159
               Resultatet af evalueringen samt tildelingsafgørelse
               (Finansforordningens artikel 113, stk. 1)
               1.   Evalueringen skal resultere i en evalueringsrapport, der indeholder forslaget til tildeling af kontrakten. Evalueringsrapporten dateres og underskrives af den eller de personer, der har foretaget evalueringen, eller af medlemmerne af evalueringsudvalget. Rapporten kan underskrives i et elektronisk system, forudsat at underskriveren kan identificeres tilstrækkeligt.
               Hvis evalueringsudvalget ikke fik pålagt ansvaret for at efterprøve tilbuddene på grundlag af udelukkelses- og udvælgelseskriterierne, underskrives evalueringsrapporten også af de personer, som den ansvarlige anvisningsberettigede pålagde denne opgave.
               2.   Evalueringsrapporten skal indeholde:
               
                           a)
                        
                        
                           navn og adresse på de ordregivende myndigheder og genstanden for og værdien af kontrakten eller genstanden for og den maksimale værdi af rammeaftalen
                        
                     
                           b)
                        
                        
                           navnene på de afviste ansøgere eller tilbudsgivere og begrundelsen for, at de er blevet afvist, under henvisning til de tilfælde, der er omhandlet i finansforordningens artikel 107, eller til udvælgelseskriterierne
                        
                     
                           c)
                        
                        
                           henvisninger til de afviste tilbud og begrundelsen for, at de er blevet afvist, under henvisning til et af følgende:
                           
                                       i)
                                    
                                    
                                       manglende opfyldelse af minimumskravene. jf. finansforordningens artikel 110, stk. 1, litra a)
                                    
                                 
                                       ii)
                                    
                                    
                                       manglende opfyldelse af minimumsniveauerne for kvaliteten, jf. artikel 149, stk. 3, i nærværende forordning
                                    
                                 
                                       iii)
                                    
                                    
                                       tilbuddet anses for unormalt lavt, jf. artikel 151 i nærværende forordning
                                    
                                 
                     
                           d)
                        
                        
                           navnene på de valgte ansøgere eller tilbudsgivere og begrundelsen for, at de er blevet valgt
                        
                     
                           e)
                        
                        
                           navnene på tilbudsgiverne, der rangordnes i henhold til de opnåede point, og begrundelserne herfor
                        
                     
                           f)
                        
                        
                           navnene på de foreslåede ansøgere eller valgte tilbudsgivere og begrundelsen for valget af dem
                        
                     
                           g)
                        
                        
                           hvis det er oplyst, oplysning om, hvilken del af kontrakten eller rammeaftalen den foreslåede kontrahent agter at give i underentreprise til tredjemand.
                        
                     3.   De ordregivende myndigheder træffer derefter deres afgørelse, der skal indeholde mindst følgende oplysninger:
               
                           a)
                        
                        
                           en godkendelse af evalueringsrapporten, der indeholder alle de i stk. 2 anførte oplysninger, suppleret af følgende:
                           
                                       i)
                                    
                                    
                                       navnet på den valgte tilbudsgiver og begrundelsen for dette valg under henvisning til de på forhånd meddelte udvælgelses- og tildelingskriterier, herunder i givet fald begrundelsen for ikke at følge henstillingen i evalueringsrapporten
                                    
                                 
                                       ii)
                                    
                                    
                                       i forbindelse med udbud med forhandling uden forudgående offentliggørelse, konkurrenceudbud med forhandling eller konkurrencepræget dialog, oplysning om de omstændigheder, der er omhandlet i artikel 134, 135 og 266, som begrunder anvendelsen heraf
                                    
                                 
                     
                           b)
                        
                        
                           i givet fald begrundelsen for, at de ordregivende myndigheder har besluttet ikke at tildele en kontrakt.
                        
                     4.   Den anvisningsberettigede kan samle indholdet af evalueringsrapporten og tildelingsafgørelsen i et enkelt dokument og underskrive dette i følgende tilfælde:
               
                           a)
                        
                        
                           for udbud under de beløbsgrænser, der er henvist til i finansforordningens artikel 118, stk. 1, hvis der kun er modtaget ét tilbud
                        
                     
                           b)
                        
                        
                           når der iværksættes en fornyet konkurrence under en rammeaftale, for hvilken der ikke er udnævnt et evalueringsudvalg
                        
                     
                           c)
                        
                        
                           for tilfælde som omhandlet i artikel 134, stk. 1, litra c) og (e), samt litra f), nr. i) og iii), og litra h), i hvilken der ikke er udnævnt et evalueringsudvalg.
                        
                     5.   Når den interinstitutionelle udbudsprocedure anvendes, træffes den i stk. 3 omhandlede afgørelse af de ordregivende myndigheder, der er ansvarlige for udbudsproceduren.
               Artikel 160
               Kontakt mellem ordregivende myndigheder og ansøgere eller tilbudsgivere
               (Finansforordningens artikel 112)
               1.   Kontakt mellem de ordregivende myndigheder og ansøgere eller tilbudsgivere under udbudsproceduren er undtagelsesvis tilladt på de betingelser, der er anført i stk. 2 og 3.
               2.   Inden udløbet af fristen for modtagelse af ansøgninger om deltagelse eller af tilbud kan de ordregivende myndigheder meddele supplerende oplysninger, jf. artikel 153, stk. 2:
               
                           a)
                        
                        
                           på ansøgernes eller tilbudsgivernes foranledning, udelukkende med henblik på at præcisere udbudsdokumenterne
                        
                     
                           b)
                        
                        
                           på egen foranledning, hvis de bliver opmærksom på fejl, unøjagtigheder, udeladelser eller andre former for materielle mangler i udformningen af udbudsdokumenterne.
                        
                     3.   I alle tilfælde, hvor der har været en sådan kontakt, og i de behørigt begrundede tilfælde, hvor der ikke har været en sådan kontakt, jf. finansforordningens artikel 96, registreres dette i udbudsprotokollen.
               Artikel 161
               Information til ansøgere og tilbudsgivere
               (Finansforordningens artikel 113, stk. 2 og 3)
               1.   De ordregivende myndigheder giver samtidig og enkeltvis alle ansøgere eller tilbudsgivere elektronisk meddelelse om resultatet af proceduren, så snart som muligt efter en af følgende faser:
               
                           a)
                        
                        
                           åbningsfasen i tilfælde, der er omhandlet i finansforordningens artikel 111, stk. 4
                        
                     
                           b)
                        
                        
                           når der er truffet afgørelse på grundlag af udelukkelses- og udvælgelseskriterierne i udbudsprocedurer i to særskilte faser
                        
                     
                           c)
                        
                        
                           når tildelingsafgørelsen træffes.
                        
                     I hvert enkelt tilfælde angiver de ordregivende myndigheder grundene til, at ansøgningen om deltagelse eller tilbuddet er blevet afvist, og de retsmidler, der er til rådighed.
               Når de ordregivende myndigheder giver tilbudsgiveren meddelelse om, at de har valgt denne, understreger de, at den meddelte afgørelse ikke udgør en forpligtelse fra de ordregivende myndigheders side.
               2.   Hurtigst muligt, men senest 15 dage efter modtagelsen af en skriftlig anmodning herom meddeler de ordregivende myndigheder de oplysninger, der er omhandlet i finansforordningens artikel 113, stk. 3. Når de ordregivende myndigheder tildeler kontrakter for egen regning, anvender de elektroniske kommunikationsmidler hertil. Tilbudsgiveren kan ligeledes anvende elektroniske kommunikationsmidler til fremsendelse af anmodningen.
               3.   Når de ordregivende myndigheder anvender elektroniske kommunikationsmidler, anses oplysningerne for at være modtaget af ansøgerne eller tilbudsgiverne, hvis de ordregivende myndigheder kan bevise, at de har sendt disse til den elektroniske adresse, der er omhandlet i tilbuddet eller ansøgningen om deltagelse.
               I så fald anses oplysningerne for modtaget af ansøgeren eller tilbudsgiveren på den dato de ordregivende myndigheder har afsendt dem.
               
                  (6)
               
               
                           (1)*
                        
                        
                           Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT L 94 af 28.3.2014, s. 65).
                        
                     
                  (7)
               
               
                           (2)*
                        
                        
                           Europa-Parlamentets og Rådets forordning (EF) nr. 2195/2002 af 5. november 2002 om det fælles glossar for offentlige kontrakter (CPV) (EFT L 340 af 16.12.2002, s. 1).
                        
                     
                  (8)
               
               
                           (3)*
                        
                        
                           Rådets direktiv 77/249/EØF af 22. marts 1977 om lettelser med henblik på den faktiske gennemførelse af advokaters fri udveksling af tjenesteydelser (EFT L 78 af 26.3.1977, s. 17).
                        
                     
                  (9)
               
               
                           (4)*
                        
                        
                           Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EUT L 145 af 30.4.2004, s. 1).
                        
                     
                  (10)
               
               
                           (5)*
                        
                        
                           Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108 af 24.4.2002, s. 33).
                        
                     
                  (11)
               
               
                           (6)*
                        
                        
                           Europa-Parlamentets og Rådets direktiv 2010/13/EU af 10. marts 2010 om samordning af visse love og administrative bestemmelser i medlemsstaterne om udbud af audiovisuelle medietjenester (direktiv om audiovisuelle medietjenester) (EUT L 95 af 15.4.2010, s. 1).
                        
                     
                  (12)
               
               
                           (7)*
                        
                        
                           Europa-Parlamentets og Rådets forordning (EF) nr. 765/2008 af 9. juli 2008 om kravene til akkreditering og markedsovervågning i forbindelse med markedsføring af produkter og om ophævelse af forordning (EØF) nr. 339/93 (EUT L 218 af 13.8.2008, s. 30).
                        
                     
                  (13)
               
               
                           (8)*
                        
                        
                           Europa-Parlamentets og Rådets forordning (EF) nr. 1221/2009 af 25. november 2009 om organisationers frivillige deltagelse i en fællesskabsordning for miljøledelse og miljørevision (EMAS) og om ophævelse af forordning (EF) nr. 761/2001 og Kommissionens beslutning 2001/681/EF og 2006/193/EF (EUT L 342 af 22.12.2009, s. 1).«
                        
                     
         
               10)
            
            
               I kapitel 1 i afsnit V i første del affattes afdeling 4 således:
               
                  »Afdeling 4
               
               
                  
                     Udførelse af kontrakten, garantier og korrigerende foranstaltninger
                  
               
               Artikel 163
               Garantier
               (Finansforordningens artikel 115)
               1.   Hvis de ordregivende myndigheder beslutter at kræve en garanti, angiver de dette i udbudsdokumenterne.
               2.   Hvis der af kontrahenterne kræves en garanti, skal denne dække et beløb og en periode, der er tilstrækkelig til, at garantien kan påberåbes.
               3.   Garantien stilles af en godkendt bank eller et godkendt pengeinstitut, som de ordregivende myndigheder kan acceptere. Den kan med de ordregivende myndigheders accept erstattes af en selvskyldnerkaution stillet af tredjemand.
               Garantien stilles i euro.
               Garantien skal sikre, at banken, pengeinstituttet eller tredjemand indtræder som uigenkaldelig selvskyldnerkautionist eller hæfter umiddelbart for kontrahentens forpligtelser.
               Artikel 164
               Garanti i forbindelse med forfinansiering
               (Finansforordningens artikel 115)
               1.   Når de ordregivende myndigheder har fastslået behovet for forfinansiering, vurderer de risiciene i forbindelse med forfinansieringsbetalinger, inden de iværksætter udbudsproceduren, navnlig under hensyntagen til følgende kriterier:
               
                           a)
                        
                        
                           kontraktens anslåede værdi
                        
                     
                           b)
                        
                        
                           genstanden for kontrakten
                        
                     
                           c)
                        
                        
                           kontraktens varighed og gennemførelseshastighed
                        
                     
                           d)
                        
                        
                           markedets struktur.
                        
                     2.   Der kræves ikke garanti for kontrakter med lav værdi, jf. artikel 137, stk. 1.
               Garantien frigives i takt med, at forfinansieringen afvikles ved modregning i mellemliggende betalinger eller betaling af saldoen til kontrahenten på de betingelser, der er fastsat i kontrakten.
               Artikel 165
               Opfyldelsesgaranti
               (Finansforordningens artikel 115)
               1.   I det enkelte tilfælde og på grundlag af en foreløbig risikoanalyse kan de ordregivende myndigheder kræve en opfyldelsesgaranti, med henblik på at sikre at kontrahenten overholder væsentlige kontraktlige forpligtelser.
               2.   Opfyldelsesgarantien beløber sig til maksimalt 10 % af kontraktens samlede værdi.
               3.   Opfyldelsesgarantien frigives fuldt ud efter endelig aflevering af bygge- og anlægsarbejderne, varerne eller de komplekse tjenesteydelser inden en frist, der fastsættes i henhold til finansforordningens artikel 92, stk. 1, og som angives i kontrakten. Den kan frigives delvist eller fuldt ud efter foreløbig godkendelse af bygge- og anlægsarbejderne, varerne eller de komplekse tjenesteydelser.
               Artikel 165a
               Sikkerhed for korrekt opfyldelse
               (Finansforordningens artikel 115)
               1.   I det enkelte tilfælde og på grundlag af en foreløbig risikoanalyse kan de ordregivende myndigheder kræve sikkerhed for korrekt opfyldelse, med henblik på at sikre at kontrahenten afhjælper mangler i løbet af kontraktperioden.
               Sikkerhed for korrekt opfyldelse anvendes ikke i kontrakter, hvor der er krævet en opfyldelsesgaranti, som ikke er frigivet.
               2.   Sikkerhed for korrekt opfyldelse svarende til 10 % af kontraktens samlede værdi kan oprettes efterhånden ved tilbageholdelse i mellemliggende betalinger, når disse udbetales, eller i den endelige betaling.
               De ordregivende myndigheder fastsætter beløbet, som skal stå i et rimeligt forhold til de risici, der er identificeret i forbindelse med udførelsen af kontrakten, under hensyntagen til genstanden for kontrakten og de sædvanlige forretningsbetingelser, der gælder for sektoren.
               3.   Hvis de ordregivende myndigheder godkender det, kan kontrahenten anmode om, at sikkerhed for korrekt opfyldelse erstattes af en garanti som omhandlet i artikel 163.
               4.   De ordregivende myndigheder frigiver sikkerheden fuldt ud, når kontraktperioden udløber inden en frist, der fastsættes i henhold til finansforordningens artikel 92, stk. 1, og som angives i kontrakten.
               Artikel 166
               Suspension i tilfælde af væsentlige fejl eller uregelmæssigheder
               (Finansforordningens artikel 116, stk. 3)
               Hvis det efter suspension af kontraktens udførelse i henhold til finansforordningens artikel 116, stk. 3, ikke kan bekræftes, at der faktisk er begået formodede væsentlige fejl eller uregelmæssigheder eller svig eller misligholdelse, genoptages gennemførelsen af kontrakten hurtigst muligt.«
            
         
               11)
            
            
               I afsnit V i første del affattes kapitel 2 således:
               
                  »KAPITEL 2
               
               
                  
                     Bestemmelser vedrørende kontrakter indgået af EU-institutionerne for egen regning
                  
               
               Artikel 166a
               Indkøbscentral
               (Finansforordningens artikel 117)
               1.   En indkøbscentral kan fungere som:
               
                           a)
                        
                        
                           grossist, der køber, oplagrer og videresælger varer og tjenesteydelser til andre ordregivende myndigheder
                        
                     
                           b)
                        
                        
                           formidler, der tildeler rammeaftaler eller anvender dynamiske indkøbssystemer, der kan anvendes af andre ordregivende myndigheder som anført i den oprindelige bekendtgørelse.
                        
                     2.   Indkøbscentralen gennemfører alle udbudsprocedurer ved hjælp af elektroniske kommunikationsmidler.
               Artikel 167
               Fastsættelse af passende niveauer for beregningen af beløbsgrænser
               (Finansforordningens artikel 117)
               Den ved delegation eller subdelegation bemyndigede anvisningsberettigede i hver institution vurderer, om de beløbsgrænser, der er henvist til i finansforordningens artikel 118, stk. 1, er nået.
               Artikel 168
               Delkontrakter
               (Finansforordningens artikel 118, stk. 4)
               1.   Når det er hensigtsmæssigt, teknisk muligt og omkostningseffektivt, skal kontrakter tildeles i form af separate delkontrakter under den samme procedure.
               2.   Når genstanden for en kontrakt er opdelt i flere partier, som er genstand for hver sin delkontrakt, skal den samlede værdi af alle delkontrakterne tages i betragtning ved den samlede vurdering af, om kontraktens værdi er under eller over den relevante beløbsgrænse.
               Hvis alle delkontrakternes samlede værdi svarer til eller er over de beløbsgrænser, der er henvist til i artikel 118, stk. 1, finder bestemmelserne i finansforordningens artikel 103, stk. 1, artikel 104 og artikel 104a anvendelse på hver enkelt delkontrakt.
               3.   Når en kontrakt skal tildeles i form af separate delkontrakter, evalueres tilbuddene enkeltvis for hver delkontrakt. Hvis flere delkontrakter tildeles den samme tilbudsgiver, kan der indgås én kontrakt, som dækker alle disse delkontrakter.
               Artikel 169
               Bestemmelser om vurderingen af værdien af kontrakten
               (Finansforordningens artikel 118, stk. 4)
               1.   De ordregivende myndigheder anslår værdien af en kontrakt på grundlag af det samlede beløb, der skal betales, herunder enhver form for optioner og eventuelle forlængelser.
               Dette skøn foretages senest, når de ordregivende myndigheder iværksætter udbudsproceduren.
               2.   I forbindelse med rammeaftaler og dynamiske indkøbssystemer tages der hensyn til den anslåede maksimumsværdi af alle de kontrakter, der forventes tildelt inden for rammeaftalens eller det dynamiske indkøbssystems varighed.
               Den værdi, der skal tages hensyn til i forbindelse med innovationspartnerskaber, er den højeste anslåede værdi eksklusive moms af de forsknings- og udviklingsaktiviteter, der forventes at finde sted i alle faser af det pågældende partnerskab, og af alle bygge- og anlægsarbejder, varer eller tjenesteydelser, der forventes indkøbt ved partnerskabets ophør.
               Hvis de ordregivende myndigheder forudser priser eller betalinger til ansøgere eller tilbudsgivere, tager de hensyn hertil ved beregning af kontraktens anslåede værdi.
               3.   Når det drejer sig om tjenesteydelseskontrakter, tages der hensyn til følgende:
               
                           a)
                        
                        
                           for så vidt angår forsikringer: den præmie, der skal betales, og andre former for vederlag
                        
                     
                           b)
                        
                        
                           for så vidt angår banktjenesteydelser og andre finansielle tjenesteydelser: honorarer, provisioner, renter og andre former for vederlag
                        
                     
                           c)
                        
                        
                           for så vidt angår kontrakter, der indebærer projektering: honorarer, provisioner og andre former for vederlag.
                        
                     4.   For tjenesteydelseskontrakter, hvori der ikke er angivet en samlet værdi, eller vareindkøbskontrakter om leasing eller leje med eller uden forkøbsret af varer, er beregningsgrundlaget for kontraktens anslåede værdi:
               
                           a)
                        
                        
                           når der er tale om tidsbegrænsede kontrakter:
                           
                                       i)
                                    
                                    
                                       på grundlag af den samlede værdi for hele kontraktperioden, forudsat at denne ikke overstiger henholdsvis 48 måneder for tjenesteydelser eller 12 måneder for vareindkøb
                                    
                                 
                                       ii)
                                    
                                    
                                       på grundlag af den samlede værdi inklusive varernes anslåede restværdi, når det drejer sig om indkøbskontrakter med en varighed på over 12 måneder
                                    
                                 
                     
                           b)
                        
                        
                           når der er tale om tidsubegrænsede kontrakter eller, for tjenesteydelsers vedkommende, kontrakter med en varighed på over 48 måneder: på grundlag af den månedlige værdi multipliceret med 48.
                        
                     5.   For tjenesteydelses- og vareindkøbskontrakter, der tildeles med regelmæssige mellemrum, eller som skal fornyes inden for en bestemt periode, er beregningsgrundlaget for kontraktens anslåede værdi:
               
                           a)
                        
                        
                           den samlede faktiske værdi af lignende successive kontrakter, der er tildelt i løbet af de foregående 12 måneder eller det foregående regnskabsår, så vidt muligt korrigeret for at tage hensyn til forventede ændringer i mængde eller værdi i løbet af de 12 måneder, der følger efter indgåelsen af den oprindelige kontrakt
                        
                     
                           b)
                        
                        
                           den samlede anslåede værdi af lignende successive kontrakter, der er tildelt i løbet af regnskabsåret.
                        
                     6.   Ved bygge- og anlægskontrakter skal der foruden værdien af bygge- og anlægsarbejderne tages hensyn til den samlede anslåede værdi af de til arbejdets udførelse nødvendige materialer og ydelser, som de ordregivende myndigheder stiller til rådighed for kontrahenten.
               7.   Ved koncessionskontrakter er værdien koncessionshaverens samlede anslåede omsætning i kontraktperioden.
               Værdien beregnes ved anvendelse af den objektive metode, der er anført i udbudsdokumenterne under hensyntagen til især:
               
                           a)
                        
                        
                           indtægterne fra betaling af gebyrer og bøder fra brugerne af bygge- og anlægsarbejderne eller tjenesteydelserne ud over dem, der opkræves på vegne af de ordregivende myndigheder
                        
                     
                           b)
                        
                        
                           værdien af bevillinger eller andre finansielle fordele fra tredjemand for udførelsen af koncessionen
                        
                     
                           c)
                        
                        
                           indtægterne fra salg af aktiver, der er en del af koncessionen
                        
                     
                           d)
                        
                        
                           værdien af de varer og ydelser, som stilles til koncessionshaverens rådighed af de ordregivende myndigheder, såfremt de er nødvendige for udførelsen af bygge- og anlægsarbejderne og tjenesteydelserne
                        
                     
                           e)
                        
                        
                           betalinger til ansøgere eller tilbudsgivere.
                        
                     Artikel 171
               Standstill-periode inden underskrivelse af kontrakten
               (Finansforordningens artikel 118, stk. 2 og 3)
               1.   Standstill-perioden løber fra en af følgende datoer:
               
                           a)
                        
                        
                           fra dagen efter den dag, hvor der samtidig blev sendt elektronisk meddelelse til de valgte og de afviste tilbudsgivere
                        
                     
                           b)
                        
                        
                           når kontrakten eller rammeaftalen tildeles i henhold til artikel 134, stk. 1, litra b), fra dagen efter den dag, hvor bekendtgørelsen om indgåelse af kontrakt, jf. artikel 123, stk. 5, er blevet offentliggjort i Den Europæiske Unions Tidende.
                        
                     I givet fald kan de ordregivende myndigheder suspendere underskrivelsen af kontrakten med henblik på supplerende undersøgelser, hvis de anmodninger eller kommentarer, som afviste eller forbigåede ansøgere eller tilbudsgivere fremsætter, eller enhver anden relevant oplysning, som modtages i løbet af den periode, der er henvist til i finansforordningens artikel 118, stk. 3, taler herfor. I tilfælde af suspension informeres alle ansøgere eller tilbudsgivere herom senest tre arbejdsdage efter afgørelsen om suspension.
               Hvis kontrakten eller rammeaftalen ikke kan underskrives med den tilbudsgiver, som det var påtænkt at vælge, kan de ordregivende myndigheder tildele den til den næstbedste tilbudsgiver.
               2.   Fristen i stk. 1 finder ikke anvendelse i følgende tilfælde:
               
                           a)
                        
                        
                           ved udbud, hvor kun én tilbudsgiver har afgivet tilbud
                        
                     
                           b)
                        
                        
                           ved specifikke kontrakter baseret på en rammeaftale
                        
                     
                           c)
                        
                        
                           ved dynamiske indkøbssystemer
                        
                     
                           d)
                        
                        
                           ved udbud med forhandling uden forudgående offentliggørelse, jf. artikel 134 med undtagelse af proceduren i artikel 134, stk. 1, litra b).
                        
                     Artikel 172
               Beviser i forbindelse med adgangen til udbud
               (Finansforordningens artikel 119)
               Det anføres i udbudsdokumenterne, at ansøgerne eller tilbudsgiverne skal angive, i hvilken stat de er etableret, og forelægge dokumentation herfor som krævet i henhold til lovgivningen i den pågældende stat.«
            
         
               12)
            
            
               Artikel 182, stk. 4, affattes således:
               »4.   Når en efterfølgende kontrol viser, at den udløsende begivenhed ikke har fundet sted, og at der uberettiget er foretaget en udbetaling til tilskudsmodtageren i forbindelse med et tilskud baseret på faste beløb, enhedsomkostninger eller finansiering efter takst, har Kommissionen ret til at inddrive et beløb, der højst kan svare til tilskuddet.«
            
         
               13)
            
            
               Artikel 197 affattes således:
               »Artikel 197
               Bevis for, at der ikke foreligger en udelukkelsessituation
               (Finansforordningens artikel 131)
               Den ansvarlige anvisningsberettigede kan på grundlag af en risikovurdering kræve, at valgte ansøgere tilvejebringer de beviser, der er omhandlet i artikel 141, stk. 3, og omfattet af artikel 141, stk. 4.
               Når den ansvarlige anvisningsberettigede anmoder om det, skal de valgte ansøgere fremlægge de beviser, der er omhandlet i artikel 141, stk. 3, i henhold til artikel 141, stk. 4, medmindre den ansvarlige anvisningsberettigede anerkender, at dette er fysisk umuligt.«
            
         
               14)
            
            
               Artikel 200 udgår.
            
         
               15)
            
            
               Artikel 212, stk. 1, affattes således:
               »1.   I konkurrencereglerne fastlægges følgende:
               
                           a)
                        
                        
                           betingelserne for deltagelse, som mindst skal:
                           
                                       i)
                                    
                                    
                                       fastsætte kriterierne for deltagelse
                                    
                                 
                                       ii)
                                    
                                    
                                       om nødvendigt fastsætte de nærmere regler og fristen for registrering af deltagere og for indgivelse af bidrag på de betingelser, som er fastsat i stk. 2
                                    
                                 
                                       iii)
                                    
                                    
                                       indeholde bestemmelser om udelukkelse af deltagere, som befinder sig i en af de situationer, der er omhandlet i finansforordningens artikel 106, stk. 1, og artikel 107
                                    
                                 
                                       iv)
                                    
                                    
                                       fastsætte, at deltagerne bærer det fulde ansvar i tilfælde af krav vedrørende de aktiviteter, der gennemføres som led i konkurrencen
                                    
                                 
                                       v)
                                    
                                    
                                       fastsætte, at vinderne skal acceptere Kommissionens, OLAF's og Revisionsrettens kontrol og revision og de offentliggørelsesforpligtelser, som er fastlagt i reglerne for konkurrencen
                                    
                                 
                                       vi)
                                    
                                    
                                       anføre, at EU-lovgivningen er den lovgivning, som konkurrencen er undergivet, om nødvendigt suppleret af national lovgivning som anført i konkurrencereglerne
                                    
                                 
                                       vii)
                                    
                                    
                                       præcisere, hvilken domstol eller voldgiftsret der er kompetent til at behandle tvister
                                    
                                 
                                       viii)
                                    
                                    
                                       angive, at deltagere kan pålægges økonomiske sanktioner og blive genstand for afgørelser om udelukkelse, jf. finansforordningens artikel 106
                                    
                                 
                     
                           b)
                        
                        
                           tildelingskriterierne, som skal gøre det muligt at vurdere bidragenes kvalitet med hensyn til de forfulgte mål og de forventede resultater og objektivt at afgøre, om bidragene kan betragtes som vindere
                        
                     
                           c)
                        
                        
                           prisens eller prisernes størrelse
                        
                     
                           d)
                        
                        
                           de nærmere regler for udbetaling af priserne til vinderne efter tildelingen.
                        
                     I forbindelse med første afsnit, litra a), nr. i), kan modtagere af EU-tilskud deltage, medmindre andet er anført i konkurrencereglerne.
               I forbindelse med første afsnit, litra a), nr. vi), kan der gøres en undtagelse i tilfælde af, at internationale organisationer deltager.«
            
         
               16)
            
            
               Artikel 221, stk. 3, udgår.
            
         
               17)
            
            
               I afsnit IV i anden del affattes kapitel 3 således:
               
                  »KAPITEL 3
               
               
                  
                     Offentlige indkøb
                  
               
               Artikel 260
               Leje af bygninger
               (Finansforordningens artikel 190)
               De eneste ejendomskontrakter, der kan finansieres over aktionsbevillingerne til foranstaltninger udadtil, er kontrakter om leje af bygninger, der allerede er opført ved lejekontraktens underskrivelse. Disse kontrakter offentliggøres efter bestemmelserne i artikel 124.
               Artikel 261
               Tjenesteydelseskontrakter
               (Finansforordningens artikel 190)
               1.   Tjenesteydelseskontrakter skal indeholde følgende:
               
                           a)
                        
                        
                           en kontrakt om undersøgelser, som er indgået mellem en kontrahent og de ordregivende myndigheder, og som bl.a. vedrører undersøgelser til identifikation og forberedelse af projekter, feasibility-undersøgelser, økonomiske undersøgelser og markedsundersøgelser, tekniske undersøgelser, evalueringer og revision
                        
                     
                           b)
                        
                        
                           en kontrakt om teknisk bistand, hvis kontrahenten skal optræde som konsulent, og hvis denne skal lede eller tilse et projekt og stille eksperter til rådighed efter nærmere bestemmelser i kontrakten.
                        
                     2.   Har et tredjeland i sin offentlige tjeneste eller i enheder med offentlig deltagelse kvalificeret forvaltningspersonale til rådighed, kan kontrakterne udføres direkte af disse offentlige tjenester og enheder.
               Artikel 262
               Særlige bestemmelser om beløbsgrænser og nærmere regler for indgåelse af indkøbskontrakter med tredjelande
               (Finansforordningens artikel 190)
               Artikel 123-126, undtagen for så vidt angår definitionerne, artikel 128, artikel 134, stk. 1, litra a), artikel 135, stk. 1, litra a) og litra c)-f), artikel 135, stk. 4, artikel 137 og 137a, artikel 139, stk. 3-7, artikel 148, stk. 4, artikel 151, stk. 3, artikel 152, artikel 153, stk. 2 og 3, artikel 154, 155, 157 og 158, undtagen artikel 158, stk. 4, og artikel 160 i denne forordning finder ikke anvendelse på indkøbskontrakter, som indgås af de ordregivende myndigheder som omhandlet i finansforordningens artikel 190, stk. 2, eller som indgås på disses vegne.
               Kommissionen træffer afgørelse om gennemførelsen af bestemmelserne om udbud i dette kapitel, herunder hensigtsmæssig kontrol, der iværksættes af den ansvarlige anvisningsberettigede, når Kommissionen ikke er den ordregivende myndighed.
               Artikel 263
               Beviser i forbindelse med adgangen til udbud
               (Finansforordningens artikel 191)
               Det anføres i udbudsdokumenterne, at ansøgerne eller tilbudsgiverne skal angive, i hvilken stat de reelt er etableret, og forelægge dokumentation herfor som krævet i henhold til lovgivningen i den pågældende stat.
               Artikel 264
               Offentliggørelse
               (Finansforordningens artikel 190)
               1.   Såfremt der offentliggøres en forhåndsmeddelelse i forbindelse med internationale udbud, sendes denne elektronisk til Publikationskontoret så hurtigt som muligt.
               2.   Med henblik på dette kapitel offentliggøres udbudsbekendtgørelsen:
               
                           a)
                        
                        
                           som minimum i Den Europæiske Unions Tidende, når det drejer sig om internationale udbud
                        
                     
                           b)
                        
                        
                           som minimum i modtagerlandets statstidende eller et tilsvarende medie, når det drejer sig om lokale udbud.
                        
                     Når udbudsbekendtgørelsen også offentliggøres lokalt, skal den være identisk med og offentliggøres samtidig med den, der offentliggøres i Den Europæiske Unions Tidende. Kommissionen sørger for offentliggørelsen i Den Europæiske Unions Tidende. Hvis udbudsbekendtgørelsen offentliggøres lokalt, kan dette gøres af de enheder, der er omhandlet i finansforordningens artikel 190, stk. 2, litra b).
               3.   Bekendtgørelsen om indgåelse af kontrakt sendes, når kontrakten er underskrevet, undtagen når kontrakten, hvis det stadig er nødvendigt, er erklæret hemmelig, eller når udførelsen af kontrakten skal ledsages af særlige sikkerhedsforanstaltninger, eller når beskyttelsen af Unionens eller tredjelandets væsentlige interesser kræver det, og når det ikke anses for at være hensigtsmæssigt at offentliggøre bekendtgørelsen om indgåelse af kontrakt.
               4.   Ændringer i en kontrakt offentliggøres i Den Europæiske Unions Tidende i de tilfælde, der er omhandlet i finansforordningens artikel 114a, stk. 3, litra a) og b), såfremt værdien af ændringen svarer til eller er over de beløbsgrænser, der er henvist til i artikel 265, stk. 1, litra a), artikel 267, stk. 1), litra a), eller artikel 269, stk. 1, litra a), i denne forordning.
               Artikel 265
               Beløbsgrænser og procedurer for indgåelse af tjenesteydelseskontrakter og koncessionskontrakter om tjenesteydelser
               (Finansforordningens artikel 190)
               1.   De beløbsgrænser og procedurer, der er omhandlet i finansforordningens artikel 190, fastsættes på følgende måde for tjenesteydelseskontrakter og koncessionskontrakter om tjenesteydelser:
               
                           a)
                        
                        
                           kontrakter med en værdi på 300 000 EUR eller over:
                           
                                       i)
                                    
                                    
                                       internationalt begrænset udbud i henhold til artikel 104, stk. 1, litra b), i finansforordningen og artikel 264, stk. 2, litra a), i denne forordning
                                    
                                 
                                       ii)
                                    
                                    
                                       internationalt offentligt udbud i henhold til artikel 104, stk. 1, litra a), i finansforordningen og artikel 264, stk. 2, litra a), i denne forordning
                                    
                                 
                     
                           b)
                        
                        
                           kontrakter med en værdi under 300 000 EUR: udbud med forhandling på konkurrencevilkår, jf. stk. 3 i denne artikel
                        
                     
                           c)
                        
                        
                           kontrakter med en værdi under eller svarende til 20 000 EUR kan indgås efter indhentning af blot ét tilbud
                        
                     
                           d)
                        
                        
                           ved betaling af beløb, der er under eller svarer til 2 500 EUR, kan forelagte fakturaer betales uden forudgående accept af et tilbud.
                        
                     2.   Ved internationalt begrænset udbud i henhold til stk. 1, litra a), skal det i udbudsbekendtgørelsen oplyses, hvor mange ansøgere der vil blive opfordret til at afgive tilbud. For tjenesteydelseskontrakter skal mindst fire ansøgere opfordres til at afgive tilbud. Antallet af ansøgere, der får mulighed for at afgive tilbud, skal være tilstrækkeligt til at sikre reel konkurrence.
               Listen over valgte ansøgere offentliggøres på Kommissionens websted.
               Hvis antallet af ansøgere, som opfylder udvælgelseskriterierne eller kriterierne med hensyn til minimale kapacitetsniveauer, er mindre end minimumsantallet, kan de ordregivende myndigheder nøjes med at opfordre de ansøgere, som opfylder kriterierne for afgivelse af tilbud, til at afgive tilbud.
               3.   I forbindelse med udbud med forhandling på konkurrencevilkår i henhold til stk. 1, litra b), udarbejder de ordregivende myndigheder en liste med mindst tre tilbudsgivere efter eget valg, der ikke offentliggøres.
               Tilbudsgivere i forbindelse med udbud med forhandling på konkurrencevilkår kan vælges fra en liste over leverandører som omhandlet i artikel 136, stk. 1, litra b), der er offentliggjort i en meddelelse om indkaldelse af interessetilkendegivelser.
               Hvis de ordregivende myndigheder efter høring af tilbudsgiverne kun modtager ét tilbud, som er administrativt og teknisk gyldigt, kan kontrakten indgås, hvis tildelingskriterierne er overholdt.
               4.   Når der er tale om juridiske tjenesteydelser, der ikke er omfattet af artikel 134, stk. 1, litra h), kan de ordregivende myndigheder anvende udbud med forhandling på konkurrencevilkår uanset kontraktens anslåede værdi.
               Artikel 266
               Udbud med forhandling ved tjenesteydelseskontrakter, vareindkøbskontrakter og bygge- og anlægskontrakter
               (Finansforordningens artikel 190)
               1.   De ordregivende myndigheder kan benytte udbud med forhandling på grundlag af kun ét tilbud i følgende tilfælde:
               
                           a)
                        
                        
                           når leveringen af tjenesteydelserne overdrages til offentlige organer eller til institutioner eller foreninger, der arbejder uden fortjeneste for øje, og det drejer sig om foranstaltninger, der er af institutionel karakter, eller som går ud på at yde social bistand til visse befolkningsgrupper
                        
                     
                           b)
                        
                        
                           når udbudsproceduren ikke har givet resultat, dvs. at alle indkomne tilbud har været uantagelige med hensyn til kvalitet og/eller pris, i hvilket tilfælde de ordregivende myndigheder efter at have annulleret udbuddet kan indlede forhandlinger med en eller flere af tilbudsgiverne efter eget valg, forudsat at de oprindelige udbudsdokumenter ikke ændres væsentligt
                        
                     
                           c)
                        
                        
                           når en ny kontrakt skal indgås efter udløbet af en eksisterende kontrakt.
                        
                     2.   I forbindelse med artikel 134, stk. 1, litra c), sidestilles interventioner i forbindelse med krisesituationer som omhandlet i artikel 190, stk. 2, med yderst påtrængende tilfælde. Den ved delegation bemyndigede anvisningsberettigede fastslår, eventuelt efter samråd med de andre berørte ved delegation bemyndigede anvisningsberettigede, at der er tale om et yderst påtrængende tilfælde, og de revurderer regelmæssigt denne beslutning under hensyn til princippet om forsvarlig økonomisk forvaltning.
               3.   Aktiviteter af interinstitutionel karakter som omhandlet i stk. 1, litra a), omfatter tjenesteydelser, som er direkte knyttet til offentligretlige organers vedtægtsmæssige opgaver.
               Artikel 267
               Beløbsgrænser og procedurer for indgåelse af vareindkøbskontrakter
               (Finansforordningens artikel 190)
               1.   De beløbsgrænser og procedurer, der er omhandlet i finansforordningens artikel 190, fastsættes således for vareindkøbskontrakter:
               
                           a)
                        
                        
                           kontrakter med en værdi på 300 000 EUR eller over: internationalt offentligt udbud i henhold til artikel 104, stk. 1, litra a), i finansforordningen og artikel 264, stk. 2, litra a), i denne forordning
                        
                     
                           b)
                        
                        
                           kontrakter med en værdi under 300 000 EUR:
                           
                                       i)
                                    
                                    
                                       kontrakter med en værdi på 100 000 EUR eller over, men under 300 000 EUR: lokalt offentligt udbud i henhold til artikel 104, stk. 1, litra a), i finansforordningen og artikel 264, stk. 2, litra b), i denne forordning
                                    
                                 
                                       ii)
                                    
                                    
                                       kontrakter med en værdi under 100 000 EUR: udbud med forhandling på konkurrencevilkår, jf. stk. 2
                                    
                                 
                     
                           c)
                        
                        
                           ved betaling af beløb, der er under eller svarer til 2 500 EUR, kan forelagte fakturaer betales uden forudgående accept af et tilbud
                        
                     
                           d)
                        
                        
                           kontrakter med en værdi under eller svarende til 20 000 EUR kan indgås efter indhentning af blot ét tilbud.
                        
                     2.   I forbindelse med udbud med forhandling på konkurrencevilkår i henhold til stk. 1, litra b), nr. ii), udarbejder de ordregivende myndigheder en liste med mindst tre leverandører efter eget valg, der ikke offentliggøres.
               Hvis de ordregivende myndigheder efter høring af leverandørerne kun modtager ét tilbud, som er administrativt og teknisk gyldigt, kan kontrakten indgås, hvis tildelingskriterierne er overholdt.
               Artikel 269
               Beløbsgrænser og procedurer for indgåelse af bygge- og anlægskontrakter og koncessionskontrakter
               (Finansforordningens artikel 190)
               1.   De beløbsgrænser og procedurer, der er omhandlet i finansforordningens artikel 190, fastsættes på følgende måde for bygge- og anlægskontrakter og koncessionskontrakter:
               
                           a)
                        
                        
                           kontrakter med en værdi på 5 000 000 EUR eller over på en af følgende måder:
                           
                                       i)
                                    
                                    
                                       internationalt offentligt udbud i henhold til artikel 104, stk. 1, litra a), i finansforordningen og artikel 264, stk. 2, litra a), i denne forordning
                                    
                                 
                                       ii)
                                    
                                    
                                       under hensyntagen til visse bygge- og anlægsarbejders særlige karakter, internationalt begrænset udbud i henhold til artikel 104, stk. 1, litra b), i finansforordningen og artikel 264, stk. 2, litra a), i denne forordning
                                    
                                 
                     
                           b)
                        
                        
                           kontrakter med en værdi på 300 000 EUR eller over, men under 5 000 000 EUR: lokalt offentligt udbud i henhold til artikel 104, stk. 1, litra a), i finansforordningen og artikel 264, stk. 2, litra b), i denne forordning
                        
                     
                           c)
                        
                        
                           kontrakter med en værdi under 300 000 EUR: udbud med forhandling på konkurrencevilkår, jf. stk. 2 i denne artikel
                        
                     
                           d)
                        
                        
                           kontrakter med en værdi under eller svarende til 20 000 EUR kan indgås efter indhentning af blot ét tilbud
                        
                     
                           e)
                        
                        
                           ved betaling af beløb, der er under eller svarer til 2 500 EUR, kan forelagte fakturaer betales uden forudgående accept af et tilbud.
                        
                     2.   I forbindelse med udbud med forhandling på konkurrencevilkår i henhold til denne artikels stk. 1, litra c), udarbejder de ordregivende myndigheder en liste med mindst tre kontrahenter efter eget valg, der ikke offentliggøres.
               Hvis de ordregivende myndigheder efter høring af kontrahenterne kun modtager ét tilbud, som er administrativt og teknisk gyldigt, kan kontrakten indgås, hvis tildelingskriterierne er overholdt.
               Artikel 273
               Udbudsbetingelser
               (Finansforordningens artikel 190)
               Uanset artikel 138, stk. 3, kan udbudsbetingelserne, for så vidt angår alle procedurer, der omfatter ansøgning om deltagelse, fordeles på to faser af udbudsproceduren, idet den første fase kun omfatter de i artikel 138, stk. 3, litra a) og f), omhandlede oplysninger.
               Artikel 274
               Garantier
               (Finansforordningens artikel 190)
               1.   Uanset artikel 163 angives garantier i euro eller i den valuta, der anvendes i den pågældende kontrakt.
               2.   De ordregivende myndigheder kan kræve en udbudsgaranti i henhold til artikel 156. Uanset artikel 156, stk. 2, frigiver de ordregivende myndigheder udbudsgarantien, når kontrakten er underskrevet.
               3.   Uanset artikel 165, stk. 1, skal der dog kræves en opfyldelsesgaranti, når følgende beløbsgrænser overskrides:
               
                           a)
                        
                        
                           345 000 EUR for bygge- og anlægskontrakter
                        
                     
                           b)
                        
                        
                           150 000 EUR for vareindkøbskontrakter.
                        
                     4.   De ordregivende myndigheder kan kræve sikkerhed for korrekt opfyldelse i henhold til artikel 165a.
               Artikel 275
               Frister for procedurer
               (Finansforordningens artikel 190)
               1.   Tilbuddene skal være de ordregivende myndigheder i hænde senest på det tidspunkt, der er angivet i opfordringen til af afgive tilbud. Fristerne for modtagelse af tilbud og ansøgninger om deltagelse, som fastsættes af de ordregivende myndigheder, skal være lange nok til, at interesserede får et passende langt tidsrum til at udarbejde og afgive deres tilbud.
               I forbindelse med tjenesteydelseskontrakter skal tidsrummet mellem datoen for afsendelse af brevet med opfordringen til at afgive tilbud og fristen for modtagelse af tilbud være mindst 50 dage. Andre frister kan dog godkendes i hastetilfælde.
               2.   Tilbudsgiverne kan indsende skriftlige spørgsmål før udløbet af fristen for modtagelse af tilbud. De ordregivende myndigheder giver svar på tilbudsgivernes spørgsmål før udløbet af fristen for modtagelse af tilbud.
               3.   I forbindelse med internationale begrænsede udbud er fristen for modtagelse af ansøgninger om deltagelse mindst 30 dage regnet fra offentliggørelsen af udbudsbekendtgørelsen. Tidsrummet mellem datoen for afsendelsen af brevet med opfordringen til at afgive tilbud og fristen for modtagelse af tilbud skal være mindst 50 dage. Andre frister kan dog godkendes i hastetilfælde.
               4.   I forbindelse med internationale offentlige udbud er fristerne for modtagelse af tilbud, regnet fra datoen for afsendelse af udbudsbekendtgørelsen, mindst:
               
                           a)
                        
                        
                           90 dage for bygge- og anlægskontrakter
                        
                     
                           b)
                        
                        
                           60 dage for vareindkøbskontrakter.
                        
                     Andre frister kan dog godkendes i hastetilfælde.
               5.   I forbindelse med lokale offentlige udbud er fristerne for modtagelse af tilbud, regnet fra datoen for offentliggørelse af udbudsbekendtgørelsen, mindst:
               
                           a)
                        
                        
                           60 dage for bygge- og anlægskontrakter
                        
                     
                           b)
                        
                        
                           30 dage for vareindkøbskontrakter.
                        
                     Andre frister kan dog godkendes i hastetilfælde.
               6.   I forbindelse med udbud med forhandling på konkurrencevilkår i henhold til artikel 265, stk. 1, litra b), artikel 267, stk. 1, litra b), nr. ii), og artikel 269, stk. 1, litra c), har ansøgerne en frist til at afgive tilbud på mindst 30 dage regnet fra datoen for afsendelsen af brevet med opfordringen til at afgive tilbud.
               Artikel 276
               Evalueringsudvalg
               (Finansforordningens artikel 190)
               1.   Alle ansøgninger om deltagelse og tilbud, der erklæres forskriftsmæssige, evalueres og rangordnes af et evalueringsudvalg på grundlag af de udelukkelses-, udvælgelses- og tildelingskriterier, der er meddelt på forhånd. Dette udvalg er sammensat af et ulige antal medlemmer, dog mindst tre, med den nødvendige tekniske og administrative viden til at vurdere tilbuddene. Evalueringsudvalgets medlemmer underskriver en erklæring om, at de vil være upartiske, og at der ikke foreligger interessekonflikter.
               2.   Hvis Kommissionen ikke er den ordregivende myndighed, kan den anmode om at modtage en kopi af udbudsdokumenterne, tilbuddene, evalueringen af tilbuddene og de underskrevne kontrakter. Den kan også deltage som observatør i åbningen og evalueringen af tilbuddene.
               3.   Tilbud, som ikke indeholder alle de væsentlige elementer, der kræves i udbudsdokumenterne, eller som ikke opfylder de særlige krav, der er fastsat deri, udelukkes.
               Evalueringsudvalget eller de ordregivende myndigheder kan dog anmode ansøgere eller tilbudsgivere om at supplere eller præcisere den fremlagte dokumentation med tilknytning til udelukkelses-, udvælgelses- og tildelingskriterierne inden for den frist, som de fastsætter, og under hensyntagen til princippet om ligebehandling.
               4.   Evalueringsudvalget kræver i forbindelse med unormalt lave tilbud som omhandlet i artikel 151 de nødvendige nærmere oplysninger om tilbuddets sammensætning.
               5.   Forpligtelsen til at nedsætte et evalueringsudvalg kan fraviges i forbindelse med udbud med en værdi under eller svarende til 20 000 EUR og på grundlag af en risikoanalyse, når der iværksættes en fornyet konkurrence under en rammeaftale, og når der er tale om udbud med forhandling på konkurrencevilkår i henhold til artikel 134, stk. 1, litra c) og e), samt litra f), nr. i) og iii), og litra h).«
            
         
               18)
            
            
               Artikel 287, stk. 3, affattes således:
               »3.   Enhver interesseret fysisk person kan indgive en ansøgning når som helst i gyldighedsperioden for indkaldelsen af interessetilkendegivelser, undtagen i de sidste tre måneder af denne periode.«
            
         Artikel 2
   1.   Denne forordning træder i kraft dagen efter offentliggørelsen i Den Europæiske Unions Tidende.
   Den anvendes fra den 1. januar 2016, jf. dog stk. 2 og 3.
   2.   Den frist, der er fastsat i artikel 125, stk. 2, litra a), i delegeret forordning (EU) nr. 1268/2012 som ændret ved denne forordning, anvendes fra den 1. januar 2018.
   Indtil den 31. december 2017 må de frister, der er fastsat i artikel 152, stk. 2 og 3, i delegeret forordning (EU) nr. 1268/2012 som ændret ved denne forordning, ikke være kortere end 42 dage for så vidt angår modtagelse af tilbud, og ikke kortere end 37 for så vidt angår modtagelse af ansøgninger om deltagelse.
   3.   Artikel 143, stk. 5, i delegeret forordning (EU) nr. 1268/2012 som ændret ved denne forordning anvendes fra den 1. januar 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. oktober 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 298 af 26.10.2012, s. 1.
   
      (2)  Europa-Parlamentets og Rådets forordning (EU, Euratom) 2015/1929 af 28. oktober 2015 om ændring af forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 286 af 30.10.2015, s. 1).
   
      (3)  Europa-Parlamentets og Rådets direktiv 2014/24/EU af 26. februar 2014 om offentlige udbud og om ophævelse af direktiv 2004/18/EF (EUT L 94 af 28.3.2014, s. 65).
   
      (4)  Europa-Parlamentets og Rådets direktiv 2014/23/EU af 26. februar 2014 om tildeling af koncessionskontrakter (EUT L 94 af 28.3.2014, s. 1).
   
      (5)  Kommissionens delegerede forordning (EU) nr. 1268/2012 af 29. oktober 2012 om gennemførelsesbestemmelser til Europa-Parlamentets og Rådets forordning (EU, Euratom) nr. 966/2012 om de finansielle regler vedrørende Unionens almindelige budget (EUT L 362 af 31.12.2012, s. 1).